АРМИЯ СПОРТЧИЛАРИДА БИРИНЧИ ОЛИМПИАДА ЙЎЛЛАНМАСИ\nёхуд жаҳон чемпионатида эришилган муваффақиятлар\nВенгриянинг Цегед шаҳрида байдарка ва каноэда эшкак эшиш бўйича навбатдаги жаҳон чемпионати бўлиб ўтди. Ўзбекистон терма жамоаси таркибида дунё биринчилигида қатнашган MVSK (Mudofaa vazirligi sport klubi) аъзолари 2 та медалга сазовор бўлишди. Дилноза Раҳматова ва Нилуфар Зокирова жуфтлиги эса каноэда эшкак эшиш бўйича 500 метрлик пойгада 5-ўринни эгаллади ва MVSK аъзолари орасида биринчи бўлиб Токио Олимпиадаси йўлланмасини қўлга киритди.\nДунёнинг энг кучли байдарка ва каноэчилари жаҳон чемпионатида ғолибликдан ташқари мусобақа Низомига биноан 12 та йўналишда «Токио – 2020» ёзги Олимпиада ўйинлари йўлланмаси учун ҳам баҳс олиб боришди. Ўзбекистон терма жамоаси мазкур дунё биринчилигида деярли тенг ярми MVSK аъзоларидан иборат бўлган 17 нафар спортчи билан иштирок этди.\nТаъкидлаш жоиз, шу йил июнь ойида Германияда ўтказилган Жаҳон кубогининг 2-босқич баҳсларида MVSK аъзоларидан иборат Дилноза Раҳматова ва Нилуфар Зокирова жуфтлиги 2-ўринни эгаллаган, кейин Руминияда ёшлар ўртасида ўтказилган жаҳон чемпионатида ғолиб бўлганди. Раҳматова/Зокирова жуфтлиги Венгрияда бўлиб ўтган дунё биринчилигида ҳам мухлислар эътиборини қозонди. Улар каноэда эшкак эшиш бўйича 500 метрга жуфтлик йўналишида кечган финал баҳсида марра чизиғини бешинчи бўлиб кесиб ўтишди. Мусобақа Низомида дастлабки саккиз ўринни эгаллаган спортчилар келгуси йили Токиода бўлиб ўтадиган ёзги Олимпиада ўйинларида қатнашиш ҳуқуқини қўлга киритиши кўрсатилганди. Шу тариқа, MVSK спортчилари орасида биринчи бўлиб Раҳматова/Зокирова жуфтлиги «Токио – 2020» ёзги Олимпиада ўйинлари йўлланмасига эга бўлди.\nМамлакатимиз миқёсида эса шу пайтга қадар теннисчимиз Денис Истомин ҳамда велоспортчи Ольга Забелинская Олимпиада йўлланмаларига эга чиқишган эди, энди улар сафига MVSK спортчилари ҳам қўшилди.\nЖаҳон чемпионатида спортчиларимиз совриндорлар сафидан ҳам жой олишди. Яқинда Руминияда ўтказилган 23 ёшгача бўлган ёшлар ўртасидаги жаҳон чемпионатида олтин медални қўлга киритган Раҳматова/Зокирова жуфтлиги энди Венгрияда катталар ўртасидаги дунё биринчилигида совриндор бўлди. Улар каноэда эшкак эшиш бўйича 200 метрга ўтказилган пойгада ҳам қатнашишди ва яна бир бор юртимиз спорт мухлислари эътиборини ўзларига қаратишди. Мазкур жуфтлик финал баҳсида марра чизиғини учинчи бўлиб (46.60) кесиб ўтди ва жаҳон чемпионатининг бронза медалига сазовор бўлди.\nВенгрияда MVSK аъзоси Артур Гулиев ҳам жаҳон чемпионати совриндори бўлди. У каноэда эшкак эшишнинг К2 йўналиши 200 метрлик масофа бўйича баҳсларида ҳамюртимиз Элёржон Мамадалиев билан бирга қатнашди. Мазкур жуфтлик финал баҳсида марра чизиғини учинчи бўлиб кесиб ўтиб, дунё биринчилигининг бронза медали билан тақдирланди. Эслатиб ўтамиз, Артур яқинда Руминияда ўтказилган 23 ёшгача бўлган ёшлар ўртасидаги дунё биринчилигида 200 метрга каноэда эшкак эшиш бўйича эркаклар ўртасидаги яккалик баҳсларида ғолиб чиққан ва жаҳон чемпиони бўлганди.\nШундай қилиб, Ўзбекистон терма жамоаси аъзолари бу йилги жаҳон чемпионатида битта Олимпиада ўйинлари йўлланмаси ҳамда 2 та бронза медални қўлга киритдики, унинг барчаси юртимиз терма жамоаси таркибида баҳсларда қатнашган MVSK аъзоларига тегишли бўлди.\nВенгриянинг Цегед шаҳри мезбонлик қилган жаҳон чемпионатида бир вақтнинг ўзида параатлетлар ҳам чемпионлик ва Паралимпия ўйинлари йўлланмаси учун ўзаро баҳс олиб боришди. Параканоэнинг VL3 йўналишида чемпионатда қатнашган вакилимиз Ҳайитмурод Шерқўзиев 200 метр масофа бўйича финал баҳсида маррага тўртинчи бўлиб етиб келди ва мусобақа Низомига биноан (дастлабки олти ўринни эгаллаган иштирокчилар Паралимпия ўйинлари йўлланмасига эга бўлиши қайд этилган) келаси йили Токиода бўлиб ўтадиган Паралимпия ўйинлари йўлланмасини қўлга киритди.\nПараканоэчимиз Азизбек Абдулҳабибов ҳам KL2 йўналишида кечган финал баҳсида марра чизиғини тўртинчи бўлиб кесиб ўтиб, «Токио – 2020» ёзги Паралимпия ўйинлари йўлланмасига эга бўлди.\nПараканоэ бўйича аёллар ўртасида KL3 йўналишида 200 метр масофага кечган баҳсларда юртдошимиз Шаҳноза Мирзаева ғолиб чиқди ва шоҳсупага кўтарилиб, жаҳон чемпионатининг олтин медали билан тақдирланди, ўз навбатида, «Токио – 2020» ёзги Паралимпия ўйинлари йўлланмасига эга бўлди. Шу тариқа, терма жамоамиз аъзоларининг қўлга киритган Паралимпия ўйинлари йўлланмаси сони 4 тага етди: параканоэ бўйича – Ҳайитмурод Шерқўзиев, Азизбек Абдулҳабибов, Шаҳноза Мирзаева; ўқ отиш бўйича – Сервер Ибрагимов.\nШундай қилиб, Ўзбекистон терма жамоаси аъзолари Венгриянинг Цегед шаҳрида ўтказилган байдарка ва каноэда эшкак эшиш бўйича жаҳон чемпионатидан битта «Токио – 2020» ёзги Олимпиада ўйинлари йўлланмаси, 3 та Паралимпия ўйинлари йўлланмаси, битта олтин ва иккита бронза медаль билан қайтишди.\nВатан шон-шавкати, халқ ору ғурури учун курашганлар ҳеч қачон ҳаётда кам бўлмайди, улар доим эл-юрт ардоғида. Жаҳон чемпионатида мамлакатимиз спорт шарафини муносиб ҳимоя қилиб, Ватан байроғини кўкка кўтарганлар анъанага биноан Ислом Каримов номидаги Тошкент халқаро аэропортида Мудофаа вазирлиги вакиллари, юртимиз спорт жамоатчилиги ва журналистлар томонидан тантанали равишда кутиб олинди. Кутиб олиш жараёнида Ватан байроғи кўтарилди, юртимиз мадҳияси янгради.\nСпортчиларнинг муваффақияти спорт жамоатчилиги томонидан улуғланди ва янада улкан зафарлар сари чорланди, эсдалик учун суратлар олинди, ўзбекона тўнлар ёпилди, совғалар улашилди.


Нажот фаришталари — Фарғона шифокори\n01.03.2021 01.03.2021 fsh.uz\nРиштон тумани “Янгийўл” МФЙ ҳудудида жойлашган 2-сонли вилоят юқумли касалликлар шифохонасида бугунги кунда 100 нафарга яқин “Covid-19”га гумонланувчилар даволанмоқда.\nМана, ўша миннатдорлик мактубларидан айримлари:\n“Ушбу шифохонага 15 декабрь куни коронавирус ташхиси билан даволаниш учун Марғилон шаҳридан келдим… Ҳақиқий фидойи инсонлар борлигига ишонч ҳосил қилдим. Айниқса, биринчи куниёқ тушкунликдан чиқишимизга кўмаклашган, ширин сўзларини аямай, нафақат дори-дармон, балки меҳрли сўзлари билан қалбимизга илиқлик бахш этган шифокорларга чексиз миннатдорлик билдираман. Шифохона ходимларига, айниқса, шундай шароитлар, дори-дармонлар, аппаратуралар учун Президентимизга ташаккур айтамиз”.\n“Бугун юрагим тўла қувонч. Бу кунларга етиб келамизми-йўқми, деган ҳадик ҳукмрон эди қалбимизда. Дастлаб “пешонада борини кўраверамиз” деб, шифохонага ётқизишларига қаршилик ҳам қилгандик. Ишонасизми, бизга фаришталардек кўринди бу ердаги шифокорлар. Аллоҳга беадад шукур, бугун соғ-саломатмиз, уйга қайтяпмиз. Оқ кийимли, оқкўнгил фаришталарни бир-бир бағримизга босишга тайёрмиз. Барча шифокорлар, ҳамширалар ва бошқа ходимларга бошимиз ерга теггунча таъзимдамиз”.\nОхунжон ва Ҳикоятхон Тешабоевлар.\n“Биз, Риштон туман “Covid-19” марказидаги С блок 105-хонада даволанувчилар, шу бўлим шифокор ва ҳамшираларига, кичик ходимларига сифатли ва сидқидилдан қилган хизматлари учун миннатдорчилик билдирамиз”.\nТожали Муҳаммадиев, Илҳом Мусинов, Исомиддин Икромиддинов, Турсунбой Мўминов.\nЮртдошларимизнинг самимий дил изҳорлари бу ердаги заҳматкаш тиббиётчиларимиз фаолиятига берилган юксак баҳо десак янглишмаймиз. Ҳар қандай рағбату мукофотдан-да юксакроқ, унвону ёрлиқлардан-да қимматлироқ эътироф бу сўзлар. Аслида ҳам, бемор дуоси, кўпчилик олқиши, халқ назаридан улуғроқ мақтов бўлмаса керак.\nБахтимизга ҳамиша соғ-саломат бўлинг, шифокорлар! Халқимиз саломатлигини асраш йўлида ҳеч қачон чарчаманг, оқ халатли фаришталар!\n← Энг кўп ичадиган касб эгалари маълум қилинди\nАҳоли қачон пуллик, қачон бепул эмланади? →\n18.11.2017 fsh.uz 815\n08.09.2020 fsh.uz 227


01:36 / 25.02.2019\n24 февраль куни Осиё Олимпия Кенгаши (OCA) президенти Шайх Аҳмад Ал-Фаҳад ас-Сабоҳ Тошкент шаҳрига ташриф буюрди. Мартабали меҳмонни Ислом Каримов номидаги Тошкент халқаро аэропортида AIBA президенти Ғофур Раҳимов, МОҚ президенти Умид Аҳмаджонов бошчилигидаги МОҚ мутасаддилари ҳамда ОАВ ходимлари кутиб олишди.\nШайх Аҳмад Ас-Сабоҳ кувайтлик сиёсатчи ва спорт маъмури ҳам ҳисобланади. Айни пайтда у Халқаро олимпия қўмитаси аъзоси, Осиё Гандбол федерацияси президенти сифатида фаолият олиб боради. Ас-Сабоҳ 2001-2003 йилларда Кувайт Ахборот вазири, 2003-2006 йилларда Энергетика вазири, 2005 йилда ОПЕК бош котиби, 2006 йилдан эса Кувайт Давлат хавфсизлик хизмати бошлиғи лавозимида ишлаган.\nШайх Аҳмад Ас-Сабоҳ Kun.uzʼга берган эксклюзив интервьюсида Ўзбекистоннинг навбатдаги Осиё ўйинларига мезбонлик қилиш имкониятлари, спорт атрофидаги сиёсий келишмовчиликлар, Марказий Осиёга “қайтаётган” ҳоккей тўғрисида гапириб, шахсий мулоҳазаларини билдирди.\n– Ассалому алайкум, шайх Ас-Сабоҳ, сизни Ўзбекистонда кўриб турганимиздан мамнунмиз.\n– Катта раҳмат, мамлакатингизга қайта ташриф буюриб, меҳмон бўлиб турганимдан хурсандман.\n– Осиё олимпия кенгаши президенти Ўзбекистонда нима мақсад билан ташриф буюрган, олдинда қандай режалар бор?\n– Ўзбекистон, хусусан Тошкент шаҳри мустақиллик йилларининг илк давриданоқ Осиёда спортни оммалаштиришда муҳим рол ўйнай бошлаган. Мамлакатнинг биринчи президенти ҳам, амалдаги президент Шавкат Мирзиёев ҳам ёшлар ва спорт масалаларига алоҳида эътибор қаратди. Шунинг учун, расмий Тошкент доим бу йўналишда фаоллик кўрсатган. Осиё ўйинларида мунтазам иштирок этаётган ўзбек спортчилари, жумладан боксчилар, курашчилар, футболчилар фахрли натижаларга эришиб келмоқда.\nБизнинг қитъада Марказий Осиё алоҳида эътиборли ҳудудга айланмоқда. Шу туфайли Тошкентда Осиё спортининг келажаги ҳақида бироз фикр алмашиб, янги сайланган МОҚ президенти Умид Аҳмаджонов билан ҳамкорликда ишларни давом эттирамиз. Учрашувларда Ўзбекистоннинг халқаро спорт тадбирлардаги иштирокини таъминлаш учун тайёргарлик ишлари, шунингдек, халқаро спорт тадбирларини Ўзбекистонда ташкил этиш масалалари кўриб чиқилади.\nМенимча, Ўзбекистон айни пайтда йирик спорт тадбирларидан бирига мезбонлик қилишга тайёр. Марказий Осиёда фақат Қозоғистон қишки Осиё ўйинларига мезбонлик қилди. Шу туфайли, Ўзбекистон ҳам бундай тадбирларни ўтказиши мумкин. Бу масала Ўзбекистон президенти билан режалаштирилган учрашувимизда ҳам кўриб чиқилади.\n– Тошкент ва Самарқанднинг Осиё ўйинларига мезбонлик қилиш имкониятларини қандай баҳолайсиз?\n– Мен Ўзбекистоннинг Осиё ўйинларини қабул қилишга тайёр, деб биламан. Осиё олимпия кенгаши ва Ўзбекистон МОҚ экспертлари хулосаси, Ўзбекистон президентининг саъй-ҳаракатлари ва кўмагида спортнинг ривожлантирилиши, барча сабаб ва омиллар бизни бир хулосага олиб келадики, Тошкент ва Самарқанд Осиё ўйинларини ўтказишга тайёр ва мезбонлик қила олади.\n– Осиё қитъасида спортнинг шиддат билан ривожланиб бораётганини кузатяпмиз. Ана шу ривожланишга қандай омиллар туртки бўлмоқда?\n– Гап шундаки, спортни халқаро даражада ривожлантириш ишлари Осиёда аввалроқ бошланганди. Барча йирик спорт мусобақалари кўтаринки руҳда, юқори талабчанлик билан ташкил этилади. Қитъадошларимизнинг бирдамлиги, барқарорлик спортни ривожлантиришга катта хизмат қилади. Охирги марта Олимпия ўйинлари ҳам Осиёда, Пёнгчангда ўтказилди (2018 йилги қишки Олимпиада - таҳр.). Бундан ташқари, Пекин катта олимпия ўйинларига мезбонлик қилган бўлса, навбатда бизни Токио кутмоқда. Буларнинг барча Осиё! 2022 йили футбол бўйича жаҳон чемпионати Доҳада бўлиб ўтиши кутилмоқда. Буларнинг барчаси бирдамлик, халқлар ўртасидаги яхши муносабатлар ва ташкилотимизнинг барқарор фаолият олиб бориши, спортнинг сиёсатдан холи бўлишига уриниш эвазига амалга ошмоқда ва спортдаги етакчи қитъага айланишга имкон беради.\n– Ўзбек боксчиларнинг муваффақияти ҳақида гапираркансиз, яна бир масалага эътибор қаратиш керак, деб ўйлайман. AIBA ташкилотини Токио олимпиадасидан четлатиш хавфи пайдо бўлган. Бу ҳолатга сиз қандай муносабат билдирасиз?\n– Биз ХОҚ ва AIBA муносабатлари ўртасидаги жараёнларни диққат билан кузатиб боряпмиз. Биз AIBA ва ХОҚ ушбу масалага тез орада ижобий ечим топиб, вазиятни ўнглашига ишонамиз. Бокс спорт мусобақаларининг муҳим қисми ҳисобланади ва 2020 йилги Токио олимпиада ўйинларида бокс спорт тури бўйича мусобақалар ташкил этилишига ишонаман.\n– Қуйидаги саволим спорт атрофидаги айрим сиёсий келишмовчиликлар тўғрисида. Араб давлатлари орасида, Осиёнинг бошқа нуқталарида сиёсий келишмовчиликлар спортда ҳам акс этаётгани кузатилмоқда. Спорт сиёсатдан холи бўлиши керакмасми?\n– Осиё олимпия кенгаши президенти сифатида спортнинг сиёсатдан холи бўлишига интиляпмиз. Бу муаммо нафақат араб давлатлари орасида, балки Жанубий ва Шимолий Корея муносабатлари мисолида, Ҳиндистон ва Покистон алоқалари, Эрон ва Ироқ, Камбожа ё Таиланд мисолида сиёсий келишмовчилик кўзга ташланади. Чунки бу кўҳна қитъа, барча муносабатлар чуқур илдизга эга. Шунга қарамай, Аллоҳга шукр, барча спорт ўйинларида давлатларнинг иштироки тўлиқ таъминланади, ҳеч қачон бойкот бўлмади. Бу пайтларда барча давлатлар битта олимпия қишлоғида яшайди. Менимча, спорт орқали сиёсий муаммоларга ечим топилар.\n– Ўзбекистонлик мухлисларга доим қизиқ: белбоғли кураш Осиё ўйинларига киритиладими?\n– Шу масалада мувофиқлаштириш қўмитаси эндигина Ҳанжоуга етиб борди. Албатта, курашнинг бу рўйхатга киритилгани ҳам катта муваффақият. Менимча, бу масала Бош ассамблея ишида ҳал этилиши керак. Белбоғли курашнинг Осиё ўйинларига киритилиши 2020 йилги Бош ассамблея ишида кўриб чиқилиши мумкин.\n– Шайх ас-Сабоҳ, сиз Осиё олимпия кенгашини олға етаклашга, ривожлантиришга катта куч топиб, келажакда яхши натижаларга эришишингиздан умидвормиз. Ўзбекистон расмийлари билан учрашувда эса мазмунли суҳбатлар бўлиб, керакли натижаларга эришишингизга тилакдошмиз.\n– Иншааллаҳ, мазмунли суҳбат учун раҳмат. Ўзбекистонлик спортчилар эришаётган натижалардан биз ҳам қувонамиз. Биз ҳамкорликнинг бардавом бўлишини, кўзланган натижаларга эришишни истаймиз.\n#Шайх Аҳмад Ал-Фаҳад ас-Сабоҳ\n15:10 / 01.03.2019\nАс-Сабоҳ Тошкентда. У билан Осиё ўйинларини Ўзбекистонда ўтказиш масаласи муҳокама қилинади


Эр кишининг ўз аёлини рашк қилиши — Исломобод\nСиз шуердасиз Бош саҳифа → Эр кишининг ўз аёлини рашк қилиши\nЭркакнинг рашки деганда унинг ўзига тегишли аёлларни бегоналардан қизғаниши тушунилиши лозим. Эркак киши нафақат ўз аёли, балки опа-синглиси, келин-қизлари, ҳатто ўз қавмидаги ва динидаги аёлларнинг иффати учун қайғуриши даркор. Саҳобаи киромларда ана шундай хислат бор эди. Умар розияллоҳу анҳу мўминлар оналарининг кўчага ёпинчиқсиз чиққанини кўрса, тергаб берарди. У кишининг мана шу куюнчакликлари аёлларнинг тўсиниб юришлари ҳақидаги ҳижоб оятлари нозил бўлишига сабаб бўлган. Аммо энг муҳими ва масъулиятлиси эркакнинг ўз аёлини рашк қилиши, унинг гўзалликларини шаҳвоний назарлардан асраши ҳисобланади.\n«Саъд ибн Убода: «Агар аёлимни бегона эркак билан кўриб қолгудек бўлсам, уни қилич билан, ўтмас томонини қилмай (яъни тиғи билан) урар эдим», деди. Бу гап Расулуллоҳ соллаллоҳу алайҳи васалламга етган эди, у зот шундай дедилар: «Саъднинг рашкидан ажабланяпсизлар. Аллоҳга қасамки, мен ундан ҳам рашклироқман. Аллоҳ эса мендан ҳам рашклироқ. Аллоҳ рашклилигидан фаҳш ишларни: ошкорасини ҳам, яширинини ҳам ҳаром қилган\nҚўзғолончилар халифа Усмон ибн Аффон розияллоҳу анҳунинг уйига бостириб кириб, у кишига тажовуз қилишга ҳезланиб турганида уй ичида ўзининг кекса жуфти ҳалолини қўриқлаб ўтирган Ноила қўзғолончиларга раҳм қилишларини сўраб ёлворар экан, сочини ёзиб юборди. Шунда Усмон розияллоҳу анҳу аёлига дўқ уриб: «Рўмолингни тут! Умримга қасамки, сочинг ҳурматининг тўкилиши мен учун уларнинг бостириб кириб келишидан кўра оғирроқдир», деди.\nҲамма эркак ҳам ўз аёлини рашк қилишини даъво қилиши мумкин. Аммо қуруқ даъво билан иш битмайди. Аввало рашкнинг меъёрини билиб олиш ҳам керак. Баъзилар рашк деганда аёлининг бегона эркакларга илакишиб қолишидан қизғанишнигина тушуниб қолган. Аслида эса аёлининг ўз жуфти ҳалолигагина намойиш қилиши мумкин бўлган гўзалликлари ва назокатларини қизғаниш рашк бўлади.


yaypan.uz - Ўзбекистон туманида ҳарбий хизматчилар учун байрам ташкил этилди\nЎзбекистон туманида ҳарбий хизматчилар учун байрам ташкил этилди\n2020-01-13 20:14:52 162\nМустақил юртимиз тарихида энг ёрқин саҳифалардан бири бўлган миллий армиямиз ташкил топган кун нафақат ҳарбий хизматчилар, балки халқимизнинг азиз байрамларидан бирига айланиб улгурди.\nБир неча кундан буён “Ватанпарварлик – миллий юксалиш кафолати” шиори остида ўтказилаётган байрам тадбирлари ҳам юртдошларимиз, айниқса ёш авлод вакилларини она юртга муҳаббат, садоқат руҳида тарбиялашда улкан аҳамиятга эга бўлмоқда.\nЎзбекистон туманида Ватан ҳимоячилари кунига бағишланган яна бир байрам тадбири бугун кўтаринки руҳда ташкил этилди.\nҲарбий хизматчилар ҳамда уларнинг оила аъзолари учун “Роҳат” тантаналар саройида байрам дастурхони ёзилиб, ватанимиз посбонларига эҳтиром кўрсатилди.\nБайрам тадбирида туман ҳокими Қахрамонжон Джураев, секторлар ва ҳуқуқни муҳофаза қилувчи органлар раҳбарлари, ташкилотлар, жамоатчилик ва оммавий ахборот воситалари вакиллари иштирок этди.\nЮртимиз посбонларини табриклаш учун сўзга чиққан туман ҳокими Қ.Джураев ва бошқа мутасадди раҳбарлар барча ҳарбийларимиз ва ватан осойишталиги йўлида хизмат қилаётган юртдошларимизни байрам билан муборакбод этиб, уларга шарафли хизматларида янада куч-ғайрат ва мустаҳкам соғлиқ тилашди.\nСоҳада самарали меҳнат қилиб келаётган бир гуруҳ ҳарбийларга туман ҳокимлигининг фахрий ёрлиқ ва қимматбаҳо совғалари топширилди.\n– Ватан ҳимоячиси бўлганлигимдан, юртим тинчлиги йўлида хизмат қилаётганлигимдан фахрланаман, – дейди Давлат хавфсизлик хизмати Чегара қўшинлари катта сержанти Собиржон Рўзиқулов. – Замонавий қурол-аслаҳа ва ҳарбий техникалар билан таъминланган хизматдошларим билан биргаликда мамлакатимиз сарҳадларини сергаклик билан қўриқламоқдамиз. Мамлакатимиз чегаралари дахлсизлиги, халқимиз осойишталиги учун хизмат қилишга доим тайёрман. Бугунги тадбир, тўкин дастурхон ва муҳими юксак эътибор учун муҳтарам юртбошимизга, қолаверса туман ҳокимлигига ўз миннатдорчилигимни билдираман. Барча ҳарбийларни, юртдошларимизни Ватан ҳимоячилари куни билан самимий муборакбод этаман!\nТадбирда туман санъаткорлари, 23-болалар мусиқа ва санъат мактаби бадиий жамоалари чиқиш қилиб, барчага байрамона кайфият улашди.\nҲарбий хизматчиларнинг фарзандлари ҳам қўлларига микрофон олиб, дадалари ва уларнинг хизматдошларини табрик ҳамда шеърлари билан қутлашгани тадбир иштирокчиларга ўзгача ҳаяжон, завқ бахшида этди.\nДилтортар тароналар ҳарбийлар ва уларнинг оила аъзоларини рақсга чорлади.


Барча мақолалар – 2 sahifasi – Avto Olam\nChevrolet Tracker автомобилининг биринчи партияси\nЯқинда GM Хитойда ишлаб чиқарилган Chevrolet Tracker автомобилининг биринчи партиясини Ўзбекистонга жўнатди. Унда – 290 та автомобиль бўлиб, уларнинг савдоси 2021 йил январдаёқ бошланади.\nЎзбек бозорини забт этиш истагидаги «Haval» бренди\nDushanba Yanvar 25th, 2021\nРеспубликамизда кундан- кунга янги ва замонавий истироҳат боғлари, савдо мажмуалари ва турли автомарказлар очилиб, халқимизга сифатли хизмат кўрсатиб келмоқда. Бу каби марказларнинг сони ортиб бориши билан истеъмолчилар учун танлаш имконияти вужудга келади.\n«Uzkodji» АЖ: Мақсад мижозлар ишончини оқлаш\nЙўл ҳаракатининг асосий иштирокчиси бўлган ҳар қандай транспорт воситаларини ҳаракатга келтиришда капот остидаги двигатель ва унга ёндош жойлашган ҳар бир қисмларнинг бир-бирига ҳамоҳанг равишда ишлаши муҳим аҳамият касб этади.\nEQA кроссовери тақдимоти\nJuma Yanvar 22nd, 2021\nГермания концерни янги EQA кроссовери тақдимотини ўтказди. Қизиқарли ташқи қиёфаси ва фақат биргина двигателга эгалиги, автомобиль яна нимаси билан ажаблантириши мумкин?\nUzAuto Motors компаниясида ишлаб чиқариш рекорд даражада ўсди\nChorshanba Yanvar 20th, 2021\nAвтомобилсозлик саноатидаги глобал инқирозга қарамай, 2020 йил UzAuto Motors компаниясида ишлаб чиқариш рекорд даражада ўсганлиги қайд этилди.\nЖиззахда кроссоверларини ишлаб чиқаришни бошлаш режалаштирилмоқда\nDushanba Yanvar 18th, 2021\nЖиззахда Хитойнинг йирик автомобиль ишлаб чиқарувчи корхоналари билан ҳамкорликда DONG FENG ва New Star Truck кроссоверларини ишлаб чиқаришни бошлаш режалаштирилмоқда.\nFerrari ноёб Bespoke 812 Superfast автомобилини намойиш этди\nPayshanba Yanvar 14th, 2021\nAtelier Ferrari компаниясининг автомобилларни шахсийлаштириш бўлинмаси сўнгги русумларидан бири – ички жиҳозлари винтажли чарм ва жун матодан ишланган Bespoke 812 Superfast автомобилини намойиш этди. Купе капотда олтин тусли чизиқларга уйғунлашган Verde Pino (яшил қарағай) рангига бўялган.\n«Uz truck and bus motors» — Ўзбекистон бозорига янги қадам\nChorshanba Yanvar 13th, 2021\n«UZ TRUCK AND BUS MOTORS» МЧЖ ҚК Марказий Осиё минтақасида MAN ва Sinotruk русумли оғир юк, йўловчи ташувчи ҳамда махсус транспорт воситаларини ишлаб чиқувчи компаниядир.


"Андижон" қайси футболчилар билан музокара олиб боряпти?\n6 январь, 2022, 21:26\nТаркибда ўзгаришлар бўлади.\nОлдин хабар берганимиздек, “Андижон” клуби янги мавсумга тайёргарлигини 12 январдан бошлаши режалаштирилган. Бош мураббий Виктор Кумиков ва унинг ёрдамчиси Олег Корниенко бир кун олдин етиб келишади.\nЖамоада ўзгаришлар юз беряпти. Айниқса, таркибни тўлдириш учун янги ижрочилар билан аллақачон музокаралар бошланган. Яқинда сербиялик футболчи Владимир Бубаньяга таклиф билдирилгани ва буни ўйинчининг ўзи тасдиқлагани хусусида Sports.uz сайти орқали хабар бергандик. Клуб матбуот хизматининг маълум қилишича, айни пайтга келиб “Андижон” жамоаси Бубанья билан деярли келишувга эришган. Қолаверса, черногориялик легионерларга ҳам таклиф юборилган бўлиб, музокаралар олиб бориляпти.\nБундан ташқари, ўтган йилги мавсумнинг биринчи ярмини Грузияда Кутаисининг “Торпедо” ҳамда иккинчи даврани “Сурхон” клубида ўтказган ҳимоячи Мурод Тўйчибоев “Андижон” клубидан таклиф олган. Шуни айтиш керакки, клуб ўтган йили ёзда ҳам ушбу ўйинчига қизиқиш билдирган. Воқеалар ривожини эса кузатишда давом этамиз.\n"Андижон" йиғинида янгилар\nЭлдор Адҳамов ва Азамат Исроилов янги мавсумда ҳам "Андижон"да ўйнайди


Лола Каримова-Тилляева: “Самимий ва чин дилдан чиққан тилаклар отамнинг шифо топишларида ёрдам бермоқда” - - - www.Voydoda.com - Развлекательный портал -\nЛола Каримова-Тилляева: “Самимий ва чин дилдан чиққан тилаклар отамнинг шифо топишларида ёрдам бермоқда”\n31 Авг 2016(13:12)\nАввалроқ, Ўзбекистон Республикаси Президенти Ислом Каримовнинг кенжа қизи, “Сен ёлғиз эмассан” хайрия жамғармаси раиси, Ўзбекистоннинг ЮНЕСКОдаги доимий вакили Лола Каримова-Тилляева ижтимоий тармоқлардаги шахсий саҳифаси орқали Президент Ислом Каримовнинг саломатлиги билан боғлиқ гап-сўзларга ойдинлик киритиб, одамлардан турли бўҳтонларга ишонмасликни илтимос қилган эди.\nБугун, 31 август куни Лола Каримова-Тилляева яна Ўзбекистон халқига юзланди. Ижтимоий тармоқдаги фойдаланувчилар орқали бутун Ўзбекистон аҳлини Ўзбекистон Республикаси Мустақиллигининг 25 йиллиги билан муборакбод этган Каримова-Тилляева одамларга миннатдорчилик билдирди.\n“Азиз юртдошлар, сизларни барчамиз учун қадрли айём – Ўзбекистоннинг Мустақиллик куни билан чин кўнгилдан муборакбод этаман. Мен бизнинг бағрикенг, меҳнаткаш ва ниҳоятда иқтидорли халқимизга бахт-саодат ва фаровонлик тилайман. Саҳоватли она заминимизда ҳамиша тинчлик ва хотиржамлик барқарор бўлсин. Она Ватанимизда асрлар оша мавжуд бўлган бағрикенглик, турли миллат ва динлар вакиллари орасидаги ўзаро ҳурмат ва эҳтиромга асосланган муносабатлар ҳамиша сақланиб қолишига тилакдошман.\nАзизлар, ушбу фурсатдан фойдаланиб, мен барчангизга Президентимизнинг тез шифо топишларини истаб билдирган самимий тилаклар ва эзгу ниятларингиз учун чин қалбимдан ўз миннатдорчилигимни изҳор этмоқчиман. Бу бизлар учун жуда аҳамиятлидир. Ушбу ниҳоятда самимий ва чин дилдан чиққан тилаклар ва сўзлар отамнинг шифо топишларида ёрдам бермоқда, деб ишонаман. Сизларга катта раҳмат, азизлар”, деб ёзади Лола Каримова-Тилляева.\nДарҳақиқат, бугун кўча кўйда бўладими ёки ижтимоий тармоқлардами одамлар тилида фақат бир гап: Президентнинг тани соғ, боши омон бўлсин. Ижтимоий тармоқларда Ўзбекистон ёшларининг ёзиб қолдираётган тилаклари, Президент шаънига битилгани шеърларини ўқиган кишининг қалби ғурур ва ифтихорга тўлади. Президент Ислом Каримовнинг соғайиб, оёққа туришини кутаётган миллионлаб кексаю ёш саҳардан қўлини дуога очаркан, юртга тинчлик, юртбошига омонлик тиламоқда. Чин дилдан қилинган ниятлар эса албатта, ижобат бўлади!\nТеги: Лола Каримова-Тилляева: “Самимий ва\nСегодня у нас были: voydodaxek


Ҳақиқат ва Панипат\n21 Апр 2020 888\nОйниса опа деган тарих ўқитувчимиздан барча зирилларди, бир ўткир қараш, нари борса, икки оғиз сўз билан ҳар кимни ёғочдек қотириб қўярдилар. Бироқ дарс ўтиш борасида у кишига тенг келадигани йўқ эди. Усуллари ҳам ўзига хос бўлиб, мавзуни миямизга қуйиб қўйишда устозга ҳеч ким тенг келолмасди.\nЕттинчи ёки саккизинчи синфдамиз – СССР тарихига бағишланган, “ёстиқдек” дарсликлардан фарқли ўлароқ қалинлиги қаттиқ муқоваси эвазига қирқ саккиз варақли дафтарчалик “Ўзбекистон ССР тарихи” дарслигининг Амир Темурга тегишли мавзуси ўтилаётган кун. Опа Соҳибқиронни босқинчи, қонхўр, одамлар бошидан миноралар ясаган “сифатлари” билан обдон сийладилар. Дарс тугагач, олдиларига бордик ва ярим қўрқинч, ярим ҳаяжон билан, Сиз нотўғри гапирдингиз, Амир Темур унақа бўлган эмас, қабилидаги гапларни айтдик. У кишининг ярим жаҳл, ярим кулги аралаш, ўғлим, мен дарсликда борини ўтдим, жавобларига, унда нотўғри ёзилган, дея олганимиз, устознинг, бунисини энди катта тарихчи отангиздан сўраб биласиз, деб кесиб ташлаганлари кечагидек эсимизда.\nКечқурун бу ҳақида отамизга сўзлаб берганимизда, бўлмаган гап, барчаси ғирт ёлғон, катта бўлсанг, ҳаммасини билиб оласан, лекин бу тўғрида кўча-кўйда, мактабда сўзлаб юрма, ҳар учта одамдан биттаси нариги ёқнинг одами, деб қаттиқ тайинладилар ҳамда айрим нарсаларни тушунтириб бердилар...\nШарқ тиллари факультетидаги битирув ишимиз “Фирдавсий “Шоҳнома”сида севги лавҳалари”га бағишланган. Ҳимояда юқори баҳо олган, мавзуни ривожлантирсак, келажакда номзодик диссертациясига яраши мумкинлиги ҳам урғуланган. Аммо бу гап отамизга ёқмаган, манбашунос бўласан, ўшанда ғазнавийлар даврини яхшилаб ўзинг ўргансанг, бугунги фикринг ҳам ўзгаради, деганлар жиддий оҳангда.\nШундай бўлди ҳам. Фанлар академияси Шарқшунослик институтига ишга кириб, бирламчи манбалар, илмий адабиётларни ўрганиш асносида кўп нарсаларга “кўзимиз очилиб” бораверди. Хулосамизнинг энг асосийси мана буниси бўлган: биз ўзбекларнинг тарихи мақсадга мувофиқ равишда камситилиб, ерга урилиб, талон-тарож этилиб, сохталаштириб келинган. Нега? Миллатимиз руҳланмаслиги, ўз ўтмиши, ота-боболари билан ғурурланишдан куч олмаслиги, ўзлигини англамаслиги ва, охир-оқибат, биз киммиз-ку, кимларга бош эгиб юрибмиз, дея қўзғалмаслиги учун!\nМиллат ва тарихнинг узвий ва кучли боғлиқлиги энг қадимдаёқ аён бўлган қонуниятдир. Афсоналару ривоятлар, эртаку чўпчаклар эл-юрт, оила, суюкли, оға-ини ҳимояси, ботирлик, содиқлик мавзулари билан суғорилгани ҳам бежиз эмас. Эски-эски замонлар – ўз даври учун ўзига хос тарбия сабоқлари саналмиш уларни ҳам ақлли одамлар тўқиганлар, ахир.\nЭътибор берилса, кўчманчи халқларнинг ҳар авлоди етти пуштини ёддан билади. Ўтроқларда эса, масалан, ўзимизда, нари борса, отасининг буваси маълум. Бунинг сабаби жуда оддий: биринчиларида ёзув ва битикчилик маданияти бўлмаган ёки унча ҳам ривож топмагани учун куч эслаб қолишга берилган. Иккинчилари қоғоз-қаламга “ишонганлар”. Араб алифбосини таниб қолган талабалик йилларимизда бувимизнинг Сағбондаги ҳужраларидаги китоб бетларининг у ёки бу ерига, фалончи фалон йил, фалон ойда пешиндан кейин туғилди, деб арабча ҳарфларда ёзиб қўйилганини ўқиганимиз ҳануз хотирамиздан чиқмайди. Аммо бувимиз буваларидан уёғини билмасдилар. Худди тарихчи олим отамиз сингари...\nДемак, қалам ва қоғоз борлигининг ўзи етарли эмас экан. Абу Райҳон Берунийнинг: “Қутайба Хоразм хатини яхши биладиган, уларнинг хабар ва ривоятларини ўрганган ва билимини бошқаларга ўргатадиган кишиларни ҳалок этиб, буткул йўқ қилиб юборган эди. Шунинг учун у хабар ва ривоятлар ислом давридан кейин ҳақиқатни билиб бўлмайдиган даражада яширин қолди”, дея тан олишини шу нуқтаи назардан таҳлил қилсак. Аҳвол минг йил бурун қандай бўлса, бугун ҳам шундай: араблар босқинидан олдинги минг йиллик босқич бўйича пичоққа илинадиган ёзма манбаларимиз йўқ ҳисоби.\nҚутайба, умуман, араб босқинчилари ўзбеклар маданияти уларникидан анчайин юксаклигини, демак, уни, хусусан, илм, сўз ва санъат аҳли, ёзувни йўқ қилмасдан туриб кўзланган муддаога эришиб бўлмаслигини ўта пишиқ англаган. Умуман олганда, бу фақат бадавийларгагина эмас, бошқа босқинчиларга ҳам хосдир. Орадан ўн уч асрлар ўтиб, Туркистонни босиб олган Россия империяси генералларидан М.Скобелевнинг “Миллатни йўқ қилиш учун уни қириш шарт эмас, унинг маданияти, санъати, тилини йўқ қилсанг бас, тез орада ўзи таназзулга учрайди”, деган иқрори бунинг тасдиғидир. То 1991 йилгача – давлат мустақиллигимизни тиклагунимизга қадар худди шу сиёсат юритиб келинди. Айнан маданият, санъат, тил, тарих орқали миллатни кучлантириб-оёқлантирмоқчи бўлган жадидларни бирма-бир тиғдан ўтказишдан мақсад ҳам мазкур “доно кўрсатма”га кўра юритилган сиёсат маҳсули бўлган. Юқорида тилган олинган тарих дарслиги эса бир асрдан ортиқ муддат ичида неча марта қайчилаб-қиртишланиб, силласи қуритиб бўлинган миллий онгни умрбод оғулаш қуроли эди, холос.\nТўғри, “Шоҳнома” бадиий жиҳатдан чиндан ҳам шоҳ асар. Фирдавсий уни ўз эли ва юртини улуғлаш ниятида битган. Араблар босқини Турон каби Эронга ҳам қаттиқ салбий таъсир кўрсатган. Жумладан, форс тили ва адабиётига. Шоирнинг хизмати шу жиҳатдан ҳам юксакдир – араб тили зуғуми шароитида форс тилида улкан, ўзининг айтишича, олтмиш минг байтлик достон битиб, она тилиинг қудрати, бойлигию гўзаллигини исботлаб қўйган. Худди Алишер Навоий араб, форс тиллари тазйиқи манзарасида “Хамса” ва бошқа асарлари орқали ўзбек тилининг кучи, чиройи, тенгсизлигини кўрсатиб қўйгандек.\nҚисқаси, “Шоҳнома”ни яратишдан бош мақсад уни Маҳмуд Ғазнавийга бағишлаш бўлмаган. Ижодкорни бунга минтақадаги сиёсат вазиятнинг ўзгариши, яъни ҳокимиятга Маҳмуднинг келиши, унинг илм-фан, адабиёт, санъатга рағбати ва ҳомийлиги ҳақидаги гап-сўзлар ҳамда ўзининг оғир молиявий аҳволи ундаганини ҳеч бир шоҳномашунос инкор этолмайди. Олий ҳукмдор Фирдавсийни тақдирлаган, лекин шоир мўлжалидаги даражада эмас – олтмиш минг дирҳам ўрнига йигирма минг берган. Шу тариқа, Маҳмуд Ғазнавий ёмон отлиққа чиққан-қўйган. Ҳолбуки, Турон султони сифатида Эрон ва Турон қарама-қаршилигига бағишланган, туркийлар ерга урилган асар учун бир чақа ҳам бермаса бўларди. Шу-шу ким ёмон, Маҳмуд Ғазнавий ёмон. Бутун дунё илмий, илмий-оммабоп маълумотларнинг кўпчилигида мазкур ёндашув устун.\n“Шоҳнома”нинг бугунги авлодларгача етиб келишида Амир Темурнинг уч набираси, Соҳибқирондан сўнг ўзбек давлатини қирқ икки йил бошқарган, отаси тузган салтанатнинг ўзагини ҳозирги Кавказорти, Шарқий Ироқ, Эрон, Афғонистон, Покистон, Шимолий Ҳиндистон, Ўрта Осиё, Ғарбий Хитойдан иборат кенгликда сақлаб қолган Шоҳрухнинг ўғиллари Бойсунғур, Иброҳим Султон, Муҳаммад Жўкийнинг хизматларини, бошқаларни қўйиб турайлик, ўзимизда ҳам камдан-кам олим билади. Асарнинг улар бошчилик ва ҳомийликларида кўчирилган, зийнатланган, ўнлаб расмлар билан безатилган ноёб нусхалари ҳозир ҳам дунё қўлёзма жамғармаларининг кўрки, ҳам шоҳномашуносликка қимматли манба саналади.\nТарих ва маданиятимизни ерга уриш орқали бизни руҳан синдиришларнинг яна бир сабаби бўлган. Ўрта ва Яқин Шарқ сиёсий ўтмишининг ХХ аср биринчи чорагигача бўлган минг йиллик босқичида яққол кўзга ташланадиган жиҳат мазкур улкан ҳудудни туркий сулолалар бошқариб келгани, уларнинг илдизи эса Турон, Туркистонга бориб тақалиши билан боғлиқдир. XVI асрдан бошлаб айнан шу минтақада юз бера бошлаган сусайиш жараёни пировардида Шарқнинг Ғарбдан ортда қолиб кетиш сабабларидан бири бўлганини кўпчилик хаёлига ҳам келтирмайди, билган камчилик эса бош омил сифатида денгиз йўлларининг очилиши, Европадаги илмий кашфиётлар билан тушунтириб, гапни олиб қочади.\nБундайлар ўзимизда ҳам етарли. Шу маънода, бизда, айниқса ва энг аввало, олимларимизда бошқалар олдида ялпанглашишга ўхшаш одат бор: ўзимизни бутун дунёга бахшида этиб юбориш, бағрикенглик, қўли очиқлик, андишачиликда барчадан устунлигимизни кўрсатиб қўйиш ва шунга ўхшашлар. Юртимиз, минтақамиз ўтмиши ҳақида сўз кетса, турли маданиятлар, динлар кесишган чорраҳа, Буюк ипак йўлида жойлашган ўлка сингариларга зўр берамиз. Гўёки бизнинг тарих ва маданият турли замонларда мамлакатимизга келиб-кетганлар томонидан яратилган, бойитилган. Бизникилар эса оғзини очиб ўтирган.\nҲолбуки, кишиликнинг илк маданий ўчоқларидан саналмиш Турон дунёнинг энг кекса сиёсий, иқтисодий, илмий-маданий марказларидан бири бўлиб келган. Уни эгаллашга барча интилган. Тарихдаги энг йирик, масалан, аҳамонийлар, юнонлар, араблар, мўғуллар, руслар тузган империяларнинг тиғи Туронни четлаб ўтмаганининг сабаби ҳам шундадир. Негаки уни қўлга киритган куч Шарқ, Осиёга таъсир ўтказиш, уддаласа, уларни бошқариш имконига эришган. Босқинчиларга қарамлик босқичлари изсиз ўтмагани Қутайба ва Скобелев, мактаб дарслиги мисолларида яққол кўриниб турибди. Аммо моҳият эътибори билан айтганда, биз ҳеч қачон бировларнинг маънавияти, маданияти, урф-одати, қадриятларини ўзлаштирган миллат бўлмаганмиз.\nАраб халифаси Хоруннинг ўғли Абдулла Хуросон ноиби сифатида 809 йилдан Марвда яшаган. 813 йил халифа мақомига етишиб, Маъмун лақабини олгач ҳам бу ерни тарк этмаган ва 819 йилга келибгина Бағдодга кўчиб ўтган. Шу чоққача унинг саройида илмий изланишлар олиб борган ўзбек олимлари, жумладан, Муҳаммад Хоразмий, Аҳмад Фарғонийни ҳам ўзи билан олиб кетган. Дунёга машҳур “Олимлар уйи” (“Байт ал-ҳикма”) ҳам айнан уларнинг таклифи билан ёки улар учун очилгани шубҳасиз. Расмий тил араб тили саналмиш халифаликнинг қоқ марказидаги академияда ҳам илмий асарлар ўша тилда ёзилган ва тарқалган. Оқибати маълум: эндиликда оламнинг кўпчилиги учун Муҳаммад Хоразмий, Аҳмад Фарғоний, Абу Райҳон Беруний, Ибн Сино араб маданияти, ислом цивилизацияси вакилларидир.\n“Буюк ипак йўли” атамаси олмон олими Фердинанд фон Рихтгофен томонидан 1877 йили илмий муомалага киритилганини бугун анча-мунча одам билиб қолди. Мазкур йўл аслида қадимги ва ўрта асрларда Ўрта Шарқ мамлакатларини Хитой, Ҳиндистон ҳамда Ғарб билан боғловчи кўп тармоқли карвон йўлларини билдирган. Улар орқали биргина ипак эмас, турли-туман мол-мулк, маҳсулот ташилган. Ушбу улкан кенгликда кечган барча уруш-талашлар негизида савдо йўлларига эгалик қилишдек иқтисодий омил ҳам бўлганини бугун кўпчилик билмайди.\nАмир Темурнинг Тўхтамишхон билан муносабатлари кескинлашиши негизида Кавказорти, Ғарбий Эрон, Олтин Ўрда бозори учун кураш турганини ҳам билиб қўйганимиз яхши. Тўхтамишхонга 1391, 1395 йилларда берилган қақшатқич зарбалар, Каспий, Азов денгизлари бўйларидаги шаҳарларни остин-устин қилиб ташлашдан муддаода Буюк ипак йўлининг шимолий йўналишини йўққа чиқариш орқали халқаро савдо-карвон фаолиятини Турон томонга буриш ҳам бўлган.\nСоҳибқирон бобомизнинг франциялик ҳукмдор Шарл VI га (Charles, яъни биз ёзиб келадигандек Карл эмас) юборилган хати қуйидаги сўзлар билан тугагани ҳам бежиз эмас: “Ўз савдогарларингизни биз тарафларга юборинг, уларни бу ерда азиз ва мукаррам кўргаймиз. Бизнинг савдо аҳли ҳам у тарафга йўл олгай. Уларни ҳам азиз ва мукаррам кўргайсиз, уларга ҳеч ким зўравонлик ва ортиқча ташвиш туғдирмасин. Негаки дунё савдогарлар билан ободдир”.\nҚисқаси, ўзбек давлати ва миллати сиёсату савдода ҳам, илму маданиятда ҳам ўз сўзи, дунёқараши, феъл-атворига эга бўлиб келган. Неча минг йиллик тарихий тараққиёт йўлимиздаги барча ютуқ ва йўқотишлар мана шу омилларнинг юзага чиқиш-чиқмаслигига боғлиқ бўлиб келган. Президентимиз Шавкат Мирзиёевнинг миллатимиз ва давлатчилигимиз олдидаги энг улуғ хизмати ҳам ушбу омилларга жон бағишлаш, уларни тирилтириш, сифатини бойитиш билан боғлиқдир, десак ҳамма кўриб, билиб турган ҳақиқатни айтган бўламиз. Зеро, айнан улар олдимизда турган кўпдан-кўп, оғирдан-оғир қийинчиликларни енгиб ўтишда биз учун тенгсиз ва самарали қурол бўлишларига шубҳа йўқ. Ахир бундан 494 йил бурун – 1526 йилнинг 20 апрель куни Панипатда юз берган олишувда Заҳириддин Муҳаммад Бобур ва унинг издошларига куч берган омил ҳам шулар эмасмиди?!\nМиллий етакчимиз йил бошида аввал Хавфсизлик кенгаши, сўнг Олий Мажлис палаталари йиғилишларида Заҳириддин Муҳаммад Бобур 12 минг қўшин билан Деҳли султони Иброҳим Лўдийнинг 100 минглик лашкарини енгганини бекорга эсламади, албатта. Эслабгина қолмай, қуйидаги савол-жавобларни ҳам кўндаланг қўйди: “Ўша пайтда шундай қилиш мумкинмиди? Йўқ. Бобомизга нима ёрдам берди? Ватанпарварлик, ғурур, ифтихор, ақл-заковат”.\nМазкур ҳақиқат умримиз мазмунига айланар экан, бизни ҳеч қандай куч, хавф-хатар енголмайди, ҳеч қандай қийинчилик синдиролмайди.


Сиз вақтингизни қандай ўтказасиз? | Megadunyo.Uz\nСиз вақтингизни қандай ўтказасиз?\nАвтор: megadunyo 0 Комментариев бахт, вақт, жуфтингиз, муносабат, оила, учрашув\nҲар бир жуфтлик вақти-вақти билан учрашувга чиқиши ва бирга вақт ўтказиши керак. Аммо, сизнинг бюджетингиз чегараланган бўлса, учрашувда нима билан шуғулланишни топиш қийин. Нима билан шуғулланишни топишдан кўра, балки муносабатларга эътиборли бўлиш керакдир?\nОҳирги вақтда учрашувлар шундай кўринишга эга: қиммат ресторанда ажойиб тушлик, кинога тушиш ёки кутилмаган саҳоҳат ва албатта бошқа нарсалар. Албатта буларнинг ҳаммаси жуда яхши, аммо уларсиз ҳам яхши вақт ўтказиш мумкин. Балким севган инсон билан кечки овқатни бирга тайёрлаш ёки биргаликда уйда фильм томоша қилиш яхшидир?\nУчрашув бу сиз сарфлашга тайёр бўлган пул миқдори эмас, балки бир бирингизга беришингиз керак бўлган муносабат ва вақтдир. Тўғри, сиз қиммат ресторанга бормассиз ёки узоқ саёҳатга чиқмассиз, лекин энг муҳими шунчаки муносабат учун вақт топа олишдир.\nМуносабатга эътибор қаратиш оиланинг жуда муҳим омиллари саналади. Чунки шу орқали фарзандларимизга ҳам яхши тарбия бера олиб, келажак учун керакли инсонлар қилиб тарбиялашимиз мумкин. “Нима эксанг, шуни ўрасан” деганларидек, агарда мустаҳкам оила қуришни истасанг, муносабатга эътибор бер ва уни ривожлантир!!!\n11.12.2015 megadunyo 0\nImom Al Buxoriy


Умра учун чекловлар бекор қилинди – oliymahad.uz\nЎзбекистон ҳукуматининг «Ҳаж» ва «Умра» тадбирларини ташкил этиш ва ўтказишни янада такомиллаштириш чора-тадбирлари тўғрисидаги қарорига ўзгартириш киритилди.\nКиритилган ўзгартиришларга мувофиқ, «Умра» сафарига чекланмаган миқдорда зиёратчилар бориши мумкин бўлади.\nИлгариги тартибга кўра, «Умра» сафарига бориши мумкин бўлган зиёратчилар квотаси ҳар йили ўн минг киши этиб белгиланган эди.\nБундан аввалроқ Дин ишлари бўйича қўмита раис ўринбосари Нуриймон Абдулҳасан ҳам Ўзбекистонда Умра сафарига борувчи зиёратчиларнинг сонини белгилаш бўйича (квота) чекловлар олиб ташланаётгани ҳақида маълумот берганди.\nУ авваллари узоқ навбат кутиб умра зиёратига борган фуқаролар 13 650 000 сўм миқдорида пул тўлаган ҳамда уларга Макка ва Мадина шаҳарларида яратилган шарт-шароитлар бугунги кунда таклиф этилаётган хизмат туридан анча паст ва қиммат бўлгани ҳақида айтиб ўтган ва эндиликда умра сафарига бормоқчи бўлган ҳар-бир фуқаро учун тўланадиган маблағ қиймати 5 804 000 сўм (бориш-келиш авиачиптасидан ташқари) миқдорда арзон бўлишига эришилгани ҳақида маълумот берганди.\n629200cookie-checkУмра учун чекловлар бекор қилиндиno\nОлдингиЗакотнинг ҳикматиКейингиОта-она – муаллиму аввал (ўзбек тилида)


Алан Пардью «Ливерпуль»га қарши ўйин ҳақида: «Биздан очко ўғирлашди» » Скачать музыку бесплатно новинки музыки 2016-2017\nАлан Пардью «Ливерпуль»га қарши ўйин ҳақида: «Биздан очко ўғирлашди»\nКомментариев: 0 Просмотров: 175 Дата: 7-03-2016, 08:50 «Кристал Пэлас» жамоаси бош мураббийи Алан Пардью АПЛнинг 29-турида «Ливерпуль»га қарши ўтган 1:2 ҳисобидаги мағлубиятли ўйин ҳақида фикрларини билдириш чоғида ҳакамнинг ишига кескин танқид билдирди. «Мен ҳозир шуни ҳис қилмоқдаманки, бизни талон-тарож қилишди. Бунга ўзимиз ҳам айбдормиз, рақиб 1 киши камчилик бўлиб қолганидан унумли фойдалана олмадик. Пенальти белгиланган вазиятда бизнинг футболчимиз рақибдан ўзини олиб қочди. Лекин ўйин тугаши арафасида қанот ҳаками буни кўрмаганга олди ва пенальти белгиланди. Бу жуда адолатсиз қарор бўлди. Бентеке бу вазиятда хавфли вазият яратишдан йироқ эди ва дарвозамизга таҳдид сола олмасди. Жарима майдончамизда ҳам у тўпни узатиб бериши мумкин бўлган рақиб футболчиси йўқ эди. Яна қайтараман, бу ўта ноҳақ қарор бўлди. Агар бизнинг футболчимиз билан шундай бўлганида пенальти берилмаслиги аниқ эди. Бутун мавсум давомида ҳакамлар бизга айрича кўз билан қараб келишмоқда. Мен шундан қаттиқ хафаманки, бош ҳакам бу вазиятни кўрмади ва пенальти белгиламади. Лекин у ёрдамчисининг сўзларига ишониб, қарорини ўзгартирди», – дейди Пардью. - деб хабар бермоқда Stadion.uz нашри.


Ўзбек элчихонаси ёнғинда ҳалок бўлганлар ҳақидаги маълумотни ўрганмоқда\nЎзбекистоннинг Россиядаги элчихонаси Москва вилоятининг Раменское шаҳридаги савдо марказида ёнғин оқибатида уч нафар ўзбекистонлик ҳалок бўлганлиги ҳақидаги маълумотни текшираётганини билдирди.\nБу ҳақда элчихона матбуот котиби Алишер Усмоновга асосланиб РИА Новости хабар берди.\nМосква вилоятидаги ёнғинда уч ўзбекистонлик ишчи ҳалок бўлгани ҳақда Озодлик хабар берган эди.\nАниқланишича, ёнғин чиққан жойда ўзбекистонлик исми ошкор этилмаётган бир эркак ва аёл нобуд бўлган, яна бир аёл “Тез ёрдам” машинасида жон берган.\nУлар шу ерда жойлашган “Дисконт центр” арзон буюмлар сотишга мўлжалланган дўкон ишчилари бўлишган.\nЎзбекистон президенти Шавкат Мирзиёев ўзбекистонлик таниқли гимнастикачи Оксана Чусовитинани “Эл-юрт ҳурмати“ ордени билан тақдирлади.\nДавлат мукофотини қабул қилиб олар экан Чусовитина бундан буён ҳам Ўзбекистон шаънини халқаро спорт майдонларида ҳимоя қилишини айтган.\nЧусовитина 41 ёшида энг ёши улуғ гимнасткачи сифатида рекордга эришган, шунингдек ушбу спорт тури бўйича етти маротаба олимпиа ўйинларида иштирок этган ягона спортчи ҳисобланади.\nЧусовитина Озодлик мухбири билан суҳбатда саккизинчи марта олимпиада ўйинларида иштирок этиш нияти борлигини ва Ўзбекистонни тамсил этишини яширмаганди.\nБекободда кучли шамол электр ва газ линияларини шикастлади\nЎзбекистон пойтахти Тошкентдан юз эллик километр жанубда жойлашган Бекободда 7 декабр кунида кучли шамол шаҳарнинг электр ва газ линияларини шикастлади.\nШаҳардаги бир қанча дарахт ағдарилган, ўнлаб одам жароҳатланган.\nШамол бир қанча уйларнинг томини учириб кетган.\nЎзбекистон Гидреметеорология марказига кўра, 7 декабр куни эрталаб 7:00 дан 18:00гача Бекободда шамол тезлиги секундига 28 метрни ташкил этган.\nЎзбекистон Фавфулодда вазиятлар вазирлигига кўра, табиий офатдан жабр кўрганларга ёрдам берилган.\nОфат келтирган зарар кўлами ҳақида маълумот йўқ.\nТошкент вилоятининг пахта даласидаги теримчилар.\nПрезидент Шавкат Мирзиёев Конституцияси куни муносабати билан 7 декбарда сўзлаган нутқида Ўзбекистонда жорий йилги пахта теримида мажбурий меҳнат билан боғлиқ бирорта факт аниқланмаганини айтди.\n“Мана, бу йил ҳаммангиз кўрдингиз, эшитдингиз, биз бюджет ташкилотлари ходимлари ва талабаларни мажбурий равишда пахта теримига чиқаришни қатъиян тақиқладик. Пахта мавсумида Халқаро меҳнат ташкилоти томонидан болалар меҳнати ва мажбурий меҳнатнинг олдини олиш бўйича тизимли мониторинг йўлга қўйилди. Бу муҳим масалани аввало ўзимиз қаттиқ назоратга олганимиз туфайли биронта салбий ҳолат аниқланмади. Амалга оширилган ишлар самараси халқаро ташкилотлар, қолаверса, кенг жамоатчилик томонидан эътироф этилмоқда”, деди Мирзиёев.\nЎзбекистон Конституциясининг37-моддасида мажбурий меҳнат тақиқланган.\nБироқ Озодлик радиоси жорий пахта терими мавсумида Фарғона вилоятидан қарийб 17 минг, Наманган вилоятидан 1900 ва Сурхондарё вилоятидан 14900 нафар ҳашарчи пахта териш учун ихтиёрий мажбурий тарзда Қорақалпоғистон, Хоразм, Жиззах вилоятларига махсус поездларда юборилгани, Тошкент вилоят пахтазорларида эса Андижондан олиб келинган хашарчилар пахта тераётгани ҳақидаги хабарларни тарқатган эди.\nОзодлик манбалари Қашқадарё вилоятининг Касби ва Яккабоғ туманларидаги баъзи мактабларнинг юқори синф ўқувчилари 30 сентябрдан яна пахта теримига чиқарилгани, коллежларнинг учинчи курс ўқувчилари ҳам пахта теримига ҳайдалгани ҳақида билдирган эдилар.\nОАВларни рўйхатга олиш соддалаштирилиши кутилмоқда\nЎзбекистонда нашр этилувчи газеталар.\nЎзбекистонда оммавий ахборот воситаларини рўйхатга олиш осонлаштирилади ва уларга янги имтиёзлар берилади. Бу борадаги қонун биринчи ўқишда Олий Мажлис томонидан қабул қилингани тўғрисида 7 декабрь куни Podrobno.uz нашри хабар берди.\nДепутатларнинг билдиришича, мазкур қонун оммавий ахборот воситаларини давлат органларининг ва амалдорларнинг ноқонуний қарорларидан, ҳаракатларидан ёки ҳаракатсизлигидан ҳуқуқий, иқтисодий ва ташкилий жиҳатидан ҳимоя қилишнинг омиллари яратилишига туртки беради.\nБундан ташқари қонунда журналистларга ва ижодий жамоаларга давлат томонидан имтиёзлар, солиқ чекловлари, молиявий ва ижтимоий ёрдам кўрсатишнинг ҳуқуқий механизмалари белгилаб берилади.\nОғир атлетика терма жамоаси биринчи марта жаҳон чемпионатида совринли ўринни эгаллади\nОғир атлетика бўйича ўзбеклардан чиққан биринчи жаҳон чемпиони Руслан Нуриддинов Бразилияда ўтган Олимпиадада.\nАҚШнинг Анахайм шаҳрида ўтган 83-жаҳон чемпионатида ўзбекистонлик оғир атлетикачилар 5та медални қўлга киритиб, жамоа ҳисобида 3-ўринни эгаллади.\nSports.uz нашрининг билдиришича, Ўзбекистон оғир атлетика терма жамоаси биринчи марта жаҳон чемпионатида совринли ўринни эгаллади.\n28 ноябрдан 5 декабргача ўтказилган турнирда 72 давлатдан келган 400 спортчи иштирок этди. Ўзбекистон жамоаси битта олтин, иккита кумуш ва иккита бронза медалга сазовор бўлди.\nОлтин медални Ўзбекистон жамоасига 69 кило вазн тоифасида 179 кило штангани даст кўтарган Достон Ёқубов олиб келди.Иван Ефремов кумуш ва бронза медалга, Фарҳодбек Собиров кумуш, Адҳамжон Эргашев эса бронза медалга эгалик қилди.\nАйтиб ўтиш жоизки, 2017 йил сентябрида Оғир атлетика халқаро федерацияси допинг қўлланилгани аниқлангани муносабати билан Россия, Қозоғистон, Хитой, Белорусия, Озарбайжон, Арманистон, тукрия, Украина ва Молдова терма жамоаларини оғир атлетика бўйича жаҳон чемпионатида иштирок этиш ҳуқуқидан маҳрум қилган эди.\nЎзбекистондан 5000 доллар олиб чиқишга рухсат берилди\n2018 йил 1 январидан бошлаб 5000 АҚШ долларигача бўлган миқдордаги нақд пулни ҳеч қандай рухсатномасиз Ўзбекистондан ташқарига олиб чиқишга рухсат берилади.\nАдлия вазирлиги матбуот хизмати тарқатган маълумотга кўра, 2000 долларга тенг ёки ундан ошмайдиган миқдордаги хорижий валютани нақд кўринишда олиб чиқиш тартиби ҳам ўзгартирилди.\nЯнги йилдан бошлаб 2000 долларни декларациясиз хорижга олиб чиқиш мумкин: ёзма равишда мажбурий декларация тақдим этиш тартиби бекор қилинди.\nИнкассатор иштирокидаги аварияда икки киши ўлди\nВоқеа жойидан Озодликка йўлланган сурат.\n3 декабрь куни Тошкент вилояти Чиноз тумани М-34 автомобил йўлида инкассатор УАЗ ва ВАЗ 2106 ўртасида автотўқнашув содир бўлди.\nБу ҳақда воқеага гувоҳ бўлган чинозлик Озодликка 7 декабрь куни маълум қилди:\n"ВАЗ 2106 автоуловида 3 одам бўлган. 2 нафари воқеа жойида ҳалок бўлди. Биттаси оғир аҳволда шифохонага олиб кетилди. Авария соат 18:30 да содир бўлган бўлса, на шошилинч ёрдам келди, на ИИБ. ЙПХ 2 соатдан кейин келди", дея чинозлик воқеа жойида олинган суратни Озодликка йўллади.\nЧиноз туман ИИБдан олинган маълумотга кўра, воқеа Чиноз шаҳридан 4 километр узоқликда бўлган. Озодлик боғланган милиция ходими тергов кетаётгани боис воқеа тафсилотларига тўхталмади.\nҲозирда авария бўйича очилган ишни Тошкент вилоят прокуратураси ўрганмоқда.\nХитой ширкати Бухорода йилига 1 млрд куб метр газ қазиб олмоқчи\nБухоро вилояти Олот тумани Қоракўл блокида жойлашган Хўжасаёт участкасида хитойлик ҳамкорлар билан биргаликда газ қазиб олиш бошланди.\nРronedra.ru нашрига кўра, “Ўзбекнефтегаз” Хитойнинг CNPC миллий нефтегаз ширкати билан ҳамкорликда умумий қиймати 400 миллион АҚШ доллари миқодоридаги лойиҳа устида ишламоқда.\nЖорий йилда Хитой Бухоро вилоятидаги учта йирик конда газ қазиб олиш ишларини олиб бораяпти.\nCNPC ширкати Бухоро конларида бир йилда 1 млрд куб метр газ қазиб олишни режалаштирмоқда. Олинган газни, асосан, экспортга жўнатиш режаланган. Ички бозор учун атиги 6,5 минг тонна газ қолдирилади.\n2006 йилда "Ўзбекнефтегаз" Хитой билан бешта инвестблокларда 5 йил давомида геология-қидирув ишларини ўтказиш бўйича келишув имзолаган.\nКейинги қарийб 10 йил давомида Ўзбекистонда табиий газ муаммоси юзага келган. Юзлаб чекка қишлоқлар кейинги 2-3 йил ичида газдан бутунлай узиб қўйилди.\nЎзбекистон давлат статистика қўмитаси биринчи марта истеъмол секторида инфляциянинг бир ойлик кўрсаткичи тўғрисида очиқ маълумот берди.\nҚўмита расмий сайтида билдирилишича, ноябрь ойида товар ва хизматлар ннархи ўрта ҳисобда расман 2 фоизга ошган. Жумладан, озиқ-овқат маҳсулотлари нархи 1,5 фоизга, ноозиқ-овқат маҳсулотлар 3,4 фоизга, хизматлар 0,5 фоизга қимматлаган. Бу эса 2016 йилнинг ноябрь ойига солиштирганда 0,8 фоизга кўпдир.\nҚўмитанинг билдиришича, айрим маҳсулотларнинг қимматлагани мавсумий омиллар билан боғлиқ. Маълумотда қайд этилишича, мавсум билан боғлиқ ҳолда помидор нархи 60,6 фоизга, бодринг 54 фоизга қимматлаган.\nНоозиқ-овқат маҳсулотлари қимматлашига эса бензин нархининг 39,7 фоизга ошгани сабаб бўлган. Бу соҳада энг катта нарх ўсиши дори-дармон бозорида кузатилган. Дори-дармонлар нархи 4,8 фоизга қимматлаган.\nЎзбекистон Афғонистонда темир йул куриб беради\nАфғонистон президенти Ашраф Ғанининг Ўзбекистонга ташрифи 6 декабрь куни якунланди.\nБундан ташқари Тошкент Кобул билан ҳамкорликда Афғонистонда дафн этилган буюк ўзбек мутафаккир олимлари мозорларини ободонлаштиришга, 2018 йилда Афғонистонда Абу Райҳон Беруний илмий меросига бағишланган халқаро анжуман ўтказишга ҳам келишилган. Шунингдек, Термизда Афғонистон консулхонаси очилади\nАсака автомобиль заводига Ислом Каримов номи берилди\nЎзбекистоннинг собиқ президенти Ислом Каримов.\nАндижон вилояти Асака шаҳридаги автомобиль заводига 6 декабрь куни Ислом Каримов номи берилди. Бу ҳақда UzAuto ширкати маълум қилди.\nЗавод ҳудудида Ислом Каримов ёдгорлик мажмуаси барпо этилди ҳамда доимий равишда фаолият юритадиган "Ислом Каримов ва Ўзбекистонда автомобиль саноатининг ривожи" кўргазма-музей иш бошлади.\nБу ишлар президент Мирзиёевнинг 2017 йил 25 январдаги "Ўзбекистон Республикасининг Биринчи Президенти Ислом Каримовнинг хотирасини абадийлаштириш тўғрисида"ги қарорига мувофиқ амалга оширилди.\nМазкур қарор доирасида Тошкентида, Самарқандда ва Қаршида Ислом Каримов ҳайкаллари ўрнатилган эди.\nМирзиёев 27 ноябрь куни имзолаган яна бир қарорига асосан Ўзбекистонда 2018 йилда Ислом Каримовнинг 80 йиллиги тантанали нишонланади.\nМирзиёев 2700 маҳкумни афв қилди\nЎзбекистон Конституцияси қабул қилинганининг 25 йиллиги муносабати билан Президент Шавкат Мирзиёев 2 минг 700 нафар судланганларни афв этиш тўғрисидаги фармонни имзолади. Бу ҳақда ЎзА агентлиги хабар берди.\nМамлакат тарихида илк бор президент томонидан бу қадар кўп одам бирданига афв қилинмоқда.\nКаримов вафотидан кейин қабул қилинган илк амнистияга биноан жами қирқ мингга яқин одам афв қилинган.\nЧорвоқ замонавий курортга айлантирилади (ВИДЕО)\nТошкент вилоятидаги Чимён- Чорвоқ дам олиш зонасида 100 миллион АҚШ доллари миқдоридаги лойиҳа асосида эркин туристик зона ташкил қилинади.\nБу ҳақдаги махсус қарор президент Мирзиёев томонидан имзоланди.\nРежага кўра, бу ерда янги замонавий меҳмонхоналар, маданий-соғломлаштириш, савдо-кўнгилочар мажмуалари қурилади.\nФармонда ҳудудга қатновчи транспорт тизимини ҳам яхшилаш кўрсатилган.\nБир ой муддат ичида янги эркин туристик зона чегараларини аниқлаб олиш белгиланган.\nКейинги пайтда Чорвоқ оромгоҳидаги шароитлардан норозилик шикоятлари кўпаётган эди.\nAzonFM онлайн радиоси иш бошлади\nЎзбекистонда AzonFM онлайн радиоси 6 декабрдан бошлаб тест режимида фаолият бошлади. Бу ҳақда Azon.uz сайти асосчиси Мубашшир Аҳмад маълум қилди.\nХабарда айтилишича, AzonFM эшиттиришлари “Қуръон тиловати, “Бир оят тафсири”, “Бир ҳадис шарҳи”, “Замонавий фиқҳий масалалар” ва “Умумий фиқҳ” ҳамда ақида, саволларга жавоблар, машҳур уламолар билан суҳбатлар”дан иборат бўлади.\nЖорий йилнинг июль ойи охирларидан Ўзбекистон мусулмонлари диний идораси исломий онлайн дарсларни ўтказа бошлагани ҳам хабар қилинган эди.\nҲафтанинг ҳар душанба, сешанба ва чоршанба кунлари тафсир, ақида, фиқҳ, ҳадис шарҳи, тажвид ва араб тили фанларидан онлайн дарслар Youtube, Facebook ва Instagram саҳифалари орқали олиб борилмоқда.\n“Ушбу дарсларни таниқли уламолар ва Тошкент ислом институтининг маҳоратли устозлари ўтказишади”, дейилади муфтият билдирувида.\nЎзбекистонда 2 миллионга яқин одам тўйиб овқатланмайди\nЎзбекистонда 2014-2016 йилларда 1 миллион 9 минг одам ёки умумий аҳолининг 6,3 фоизи тўйиб овқатланмаган. Бу ҳақда БМТнинг Озиқ-овқат ташкилоти эълон қилган ҳисоботда маълум қилинди.\nБу кўрсаткич аввалги йилларга қараганда анча оздир. 2010-2012 йилларда Ўзбекистон умумий аҳолисининг 7,9 фоизи, 2005-2007 йилларда эса 12,4 фоизи тўйиб овқатланмаслиги айтилган.\n“2017 йилда Европа ва Марказий Осиё ҳудудларида овқатланиш ва озиқ-овқат хавфсизлиги таҳлили” ҳисоботида Марказий Осиёда жами 5,6 миллион одам тўйиб овқатланиш имкониятига эга эмаслиги таъкидланган.\nKun.uz нашрининг ҳисоботга таяниб билдиришича, Тожикистонда 2,6 миллион одам ёки аҳолининг 30 фоизи тўйиб овқатланмайди. Туркманистонда бу кўрсаткич 300 минг (аҳолининг 5,5 фоизи), Қирғизистонда 400 минг (аҳолининг 6,3 фоизи) одамни ташкил қилади.\nБуюк ўзбек мутафаккирларининг Афғонистондаги мозорлари обод этилади\nАшраф Ғани ва Шавкат Мирзиёев журналистлар учун брифинг ўтказди.\nТошкент Кобул билан ҳамкорликда Афғонистонда дафн этилган буюк ўзбек мутафаккир олимлари мозорларини ободонлаштиради. Бу ҳақда Афғонистон президенти Ашраф Ғани билан Тошкентда ўтган музокаралардан сўнг президент Шавкат Мирзиёев маълум қилди\nЎзАнинг билдиришича, музокараларда 2018 йилда Афғонистонда Абу Райҳон Беруний илмий меросига бағишланган халқаро анжуман ўтказишга ҳам келишилган.\nРасмий хабарга кўра¸ икки давлат делегациялари сўзлашувлари якунида ўзаро сиёсий, савдо-иқтисодий, инвестициявий, транспорт-коммуникация, фан, таълим ва бошқа соҳаларда ҳамкорликни янада мустаҳкамлашга қаратилган 20 ҳужжат имзоланган.\nАшраф Ғани расмий ташриф билан Ўзбекистонга 4 декабрь куни келган эди. Унинг ташрифи 6 декбаргача давом этади. Сафар доирасида Ашраф Ғани Бухорони зиёрат қилиши ҳам режалаштирилган.\nЎзбекистон Афғонистонга 25 автобус ва 3 трактор совға қилди\nЎзбекистон Афғонистонга самимий дўстлик ифодаси ўлароқ 25та Isuzu автобуси ҳамда 3 та New Holland тракторини совға қилди.\nПрезидент расмий сайтининг билдиришича, бу ҳақда Афғонистон президенти Ашраф Ғани Тошкентдаги қишлоқ хўжалик техникаси заводига борган пайтда маълум қилинди. Унга бош вазир Абдулла Арипов ҳамроҳик қилган.\nАшраф Ғани расмий ташриф билан Ўзбекистонга 4 декабрь куни келган эди. Унинг ташрифи 6 декабргача давом этади.\nРасмий хабарга кўра¸ икки давлат делегациясилари сўзлашувлари якунида ўзаро сиёсий, савдо-иқтисодий, инвестициявий, транспорт-коммуникация, фан, таълим ва бошқа соҳаларда ҳамкорликни янада мустаҳкамлашга қаратилган 20 ҳужжат имзоланган.\n“Хавфсизлик масалалари бўйича қўшма комиссия тузиш, Фуқаролик, оилавий ва жиноий ишлар бўйича ҳуқуқий ёрдам, Сурхон – Пули Хумри электр узатиш линиясини қуриш, Мозори Шариф – Шибирғон – Маймана – Ҳирот темир йўлини барпо этиш, юк ташиш, божхона соҳасидаги алоқалар тўғрисидаги ҳужжатлар шулар жумласидандир”¸ дейилади матбуот баëнотида.\nШунингдек, Афғонистон президентининг Ўзбекистонга ташрифи доирасида умумий қиймати 500 миллион доллардан зиёд бўлган 40 дан ортиқ экспорт шартномаси имзолангани айтилмоқда.\nАфғонистон президенти ўзбекистонлик ҳамкасби Шавкат Мирзиëев билан.\nБу ҳақда Ўзбекистонга сафар қилаëтган Афғонистон президенти Ашраф Ғани билан ўтказилган қўшма матбуот брифингида Шавкат Мирзиëев баëнот берди.\nЎзбекистон ва Афғонистон президентларининг 5 декабрь кунги музокаралари ниҳоясида Шавкат Мирзиëев ва Ашраф Ғани Қўшма баёнот имзолади¸ деб хабар тарқатди Ўзбекистон президенти матбуот хизмати.\nХорижлик сайёҳларга виза муддати узайтирилди ва виза нархи арзонлатилди\nЎзбекистонга келаётган сайёҳларга бундан буён бир ойлик виза берилади, шунингдек, виза нархи 20 долларга арзонлатилди. Бу борадаги қарони президент Мирзиёев 4 декабрь куни имзолади.\nАвваллари хорижлик сайёҳларга 7 ва 15 кунлик визалар берилар эди. Виза нархи эса 60 долларни ташкил этган. Қарорга асосан виза учун янги нарх 40 доллар қилиб белгиланди.\nҚарорда, шунингдек, гуруҳ бўлиб саёҳатга келувчилар учун минимал кўрсаткич 5 киши қилиб белигланди. Бундан аввал гуруҳ бўлиб келувчи сайёҳлар сони 10 кишидан кам бўлмаслиги лозим эди.\nҚарор Ўзбекистонда сайёҳлик соҳасини ривожлантириш бўйича белгилаб берилган биринчи галдаги вазифаларни амалга ошириш мақсадида қабул қилинган.\nТаймазовни чемпионликдан маҳрум этган қарор ўз кучида қолди\nОлимпиада ўйинларининг олтин медаллари соҳиби Артур Таймазов, Лондон ш., 2012 йил 11 август.\nСпорт арбитраж суди ўзбекистонлик курашчи Артур Таймазовнинг Халқаро олимпия қўмитасига нисбатан киритган апелляция аризасини кўриб чиқишни рад этди.\nСпорт арбитраж суди расмий сайтида маълум қилинишича, Халқаро олимпия қўмитаси Таймазовнинг 2008 йилдаги Олимпия ўйинларида қўлга киритган олтин медалдан маҳрум қилган эди. Курашчи қўмитанинг мазкур қарори устидан апрель ойида шикоят киритган.\nХалқаро олимпия қўмитаси Таймазовнинг допинг пробаси қайта текширилганда тақиқланган туринабол моддаси топилганини билдирган эди. Шундан келиб чиққан ҳолда қўмита Таймазовнинг олтин медални бекор қилиш тўғриси да 2017 йилнинг 31 мартида қарор қабул қилган.\n120 кило вазн тоифасида Артур Таймазов Бейжинда ўтган 2008 йилги Олимпиадада россиялик курашчи Бахтиёр Аҳмедов устидан ғалаба қозонган эди. Спорт арбитраж суди қароридан сўнг энди олтин медал Аҳмедовга олиб берилади.\nТаймазов эркин кураш бўйича 120 килограммгача оғирликда 2004 йилда Афинада, 2008 йилда Пекинда, 2012 йилда Лондонда ўтказилган Олимпиадаларда учта олтин медални, 2000 йилда Сиднейда ўтказилган Олимпиадада битта кумуш медални қўлга киритган.\nЎзбекистонда миграция марказлари тузилади\nЎзбекистон бўйлаб барча вилоятларда миграция марказлари ташкил қилинади. Norma.uz ёзишича, бу марказлар Меҳнат вазирлиги ҳузуридаги Ташқи миграция масалалари агентлигида янги тузиладиган фонд томонидан ташкил қилинади. Ушбу фонд меҳнат муҳожирларига ҳуқуқий, ижтимоий-моддий ёрдам кўрсатиш билан шуғулланиши режаланган.\nМарказлар меҳнат муҳожирларини хорижда ишга жойлаштириш ва уларни қайтишига кўмаклашиш, хорижда мушкул вазиятга тушганларни қўллаб-қувватлаш билан лозим.\nАйни кўринишдаги марказлардан бири жорий йил ноябрь ойи бошида Самарқандда очилди.\nСамарқанд шаҳар ҳокимлигидан олинган маълумотга кўра, марказда Россияга ишлашга кетмоқчи бўлганлар дастлаб махсус суҳбатдан ўтади. Кейин эса тиббий кўрикдан ўтиб, рус тили бўйича тест топширишлари лозим бўлади.\nТошкентда Марказий Осиёда ягона ишбилармонлик авиацияси ташкил этишмоқчи\nПрезидент Шавкат Мирзиёев таклифи билан Тошкентда ишбилармонлик авиацияси ташкил этилади. Президент матбуот хизматига кўра, янги авиация Марказий Осиё минтақасидаги биринчи ва ягона тизим бўлади.\nЛойиҳага кўра, ишбилармонлик авиацияси якка тартибдаги ҳамда корпоратив парвозлар, шунингдек, улар билан боғлиқ хизматларни кўрсатиш, авиация техникасига ёрдам бериш, уларни эксплуатация қилиш ва ишлаб чиқаришга ихтисослашган.\nЯнги лойиҳа хорижлик инвесторлар қатори маҳаллий тадбиркорларга ҳам маҳсулотларини ташқи бозорга етказиб бериш, ўзаро бизнес-шериклар топиш учун хизмат кўрсатиши айтилаяпти.\nҲозирча лойиҳа Тошкентнинг қайси аэропорти орқали амалга ошиши ва лойиҳа учун қанча маблағ ажратилиши очиқланмади.\nЙўл ҳаракати қоидабузарлиги учун жарима оширилди\nЎзбекистонда 1 декабрдан бошлаб йўл ҳаракати қоидаларини бузганлик учун жарималар миқдори 15 фоизга қимматлади.\nЭндиликда хавфсизлик камарини тақмаганлик учун жарима - 34 минг сўм, аптечка бўлмаса - 86 120 сўм, давлат рақамисиз юриш – 861 200 сўм, тезликни ошириш 861 минг сўмгача, светофорнинг қизил чироғида ўтиш — 344 минг сўм этиб белгиланди.\nШунингдек, машина ойналарини қорайтириш – 172 240, телефонда гаплашиш - 344 480 сўм, автомобилни маст ҳолатда бошқариш учун– 2 583 600 сўмлик жарима белгиланди.


Ота-онага маошдан ҳақ борми? | Azon.uz - Ахборот-таҳлилий портал\n1688 11:21 14.08.2020\nАгар шартнома пулини ота қизига фақат қарз ўлароқ берган бўлса, ўша миқдор қарздор бўлади. Шариатда ҳар бир кишининг топган мулки ўзиники бўлади. Шу сабаб, аёлнинг топгани фақат ўзиники. Уни ишлатишга на отанинг ва на эрнинг ҳаққи бор. Фақат юқорида айтганимиз каби қарзлар тўланиши керак.\nБизда одатда оталар шартнома пулини қарз сифатида эмас, балки нафақа ўлароқ тўлаб беришади.\nМубашшир Аҳмад домла Ота-она ҳақ Махсус Саволим бор...


ЎзМТДП депутати ташаббуси билан 200 оила ичимлик суви билан таъминланди — Янгиликлар — Миллий тикланиш\nЎзМТДП депутати ташаббуси билан 200 оила ичимлик суви билан таъминланди\n11:12, 16 Iyun\nТоғли Бойсун туманида сув ресусрларининг манбаси етарлича бўлса-да, бироқ ундан табиатдаги ноқулайликлар сабабли тўлақонли фойдаланишда доим бир қатор муаммолар юзага келади. Шу сабабли туманда аҳолини ичимлик суви билан таъминлаш аввалдан давлат аҳамиятидаги муаммо бўлиб келган.\nТуманнинг “Ҳунармандлар“ маҳалласида ҳам ичимлик суви билан боғлиқ бир талай муаммолар мавжуд бўлиб, аҳоли масалани ҳал этиш юзасидан мутасадди ташкилотларга кўп марта мурожаат этишган. Бироқ муаммо кўпайса кўпайганки, камаймаган. Жорий йилда баҳор ойининг ёғингарчиликларга бой бўлгани натижасида маҳалланинг Хирмонжой участкасига келадиган мавжуд сув йўлида улкан узилиш ҳосил бўлган.\nЎзбекистон “Миллий тикланиш“демократик партиясидан халқ депутатлари Бойсун туман Кенгаши депутати Абдулло Раҳимов томонидан ушбу вазият атрофлича ўрганилиб, масалани ҳал этиш борасида бир қатор ишлар амалга оширилди.\nХалқ депутатлари туман Кенгашининг 6-сессиясида маҳалладаги ушбу муаммо депутат томонидан масала сифатида олиб чиқилди.\nМуаммони узил-кесил ҳал этишга, халқнинг ичимлик сувига бўлган эҳтиёжи эрта ёки кейин эмас, бугун бўлиши керак эканини ҳис этган депутат ўз маблағларини йўналтирган ҳолда 325 диаметрли бўлган 100 метр сув қувури олиб берди.\nҚувурлар маҳалла фуқаролари томонидан сув ўтказиб келинадиган жойларга ҳашар йўли билан олиб борилди. Бу ишларга ҳам А.Рахимовнинг ўзи бош-қош бўлди. Қўли гул усталар эса қувурларни бир-бирига пайвандлаш ишларини шаҳд билан олиб боришди.\nКуни кеча беминнат олиб борилган саъй-ҳаракатлар натижасида маҳалланинг 200 та хонадонига эшик очиб – зилол сув кириб борди.\nСувни ҳовучига тўлдириб олган фуқаролар, қувонганидан кўзи ёшланиб, депутат ташаббусидан мамнун бўлдилар.


Адвокат ҳақми ёки шоирнинг яқинлари?\nЮсуф Жуманинг суд ҳукмидан норози бўлиб апелляция шикояти ëзганини унинг адвокати Руҳиддин Комилов рад этмоқда. Унинг сўзларига кўра, Юсуф Жума ва оила аъзолари апелляция ëзмаслик ҳақида адвокатнинг ўзига айтган.\n“Ҳа, ўзи ва оиласидагилар апелляция қилмаслик бўйича ëзма шикоят берган. Мендан шундай илтимос қилишди ва ҳозирча тўхтаб турибмиз”,- деди Руҳиддин Комилов.\nЛекин Юсуф Жуманинг аëли Гулнора Олтиеванинг билдиришича, шоирга агар апелляция шикояти ëзса, иккала ўғлининг аҳволи янада ëмонлашади, деб шарт қўйилган. Шунга қарамай, шоир апелляция шикояти ëзиб, уни опаси орқали бериб юборган.\n“Суд куни қайнопам Роҳат овқат олиб кирган. Суднинг чуқур бир подвали бор экан. Ўша ерда сақлар экан. Шунда Юсуф акам: “Ҳукмдан норозиман. Биров ундоқ, биров бундоқ деди. Гувоҳларнинг ҳам, жабрланувчиларнинг ҳам гапи бир-бирига тўғри келмайди. Мен ҳеч қаерда, ҳеч гап йўқ озодликдан маҳрум бўлиб кетяпман. Шуни етказинглар”, деб ëзиб берганлар. Бу шикоят судга тақдим қилинган бўлишига қарамай, суд уни қабул қилмаяпти”,- деди Гулнора Олтиева.


Путин МАКС-2019 авиашоуда Эрдўғон билан учрашди\n18:43 03 Декабр 2020\n16:08 27.08.2019 (Янгиланган 16:35 27.08.2019) Ҳавола олиш\nТоййиб Эрдўғон Россия қирувчи самолётларини кўздан кечириш учун МАКС-2019 авиация кўргазмасига келди.\nТОШКЕНТ, 27 авг - Sputnik. Россия президенти Владимир Путин Жуковский шаҳарчасига 14 халқаро авиация кўргазмаси - МАКС авиасалони очилиш маросимида иштирок этиш учун етиб келди, деб хабар қилмоқда РИА Новости.\nАвиасалон қўниш майдончасида Россия президенти самолётини бош вазир ўринбосари Юрий Борисов, мудофаа вазири Сергей Шойгу ва саноат вазири Денис Мантуров кутиб олишди. Бундан бироз олдн авиасалонга Туркия президенти Тоййиб Эрдўғон самолёти келиб қўнган эди.\nВладимир Путин ва Тоййиб Эрдўғон МАКС-2019 авиасалони расмий очилиш маросимида иштирок этиши ҳақида олдин хабар қилинган эди. маросимдан сўнг икки давлат раҳбарлари кенг кўламли масалалар бўйича музокаралар ўтказиши режалаштирилган.\nУчрашувдан олдин Россия президенти матбуот котиби Дмитрий Песков президентлар Суриянинг Идлиб ҳудудидаги ҳамда Украинадаги вазиятни муҳокама қилишлари режалаштирилганини хабар қилишган эди.\nАлбатта, Эрдўғон МАКС-2019 авиация кўргазмасига фақат Суриядаги вазиятни муҳокама қилиш учун келмаган. Туркия раҳбари учун МАКС-2019, биринчи навбатда, Россия қирувчи самолётларини сотиб олиш нуқтаи назаридан қизиқ.\nМаълумот учун, шу кунларда Россия Туркияга С-400 зенит-ракета тизимларини етказиб бериши АҚШнинг кескин эътирозига сабаб бўлган эди. Ушбу битим туфайли Америка Туркияга энг янги F-35 қирувчи самолётларини етказиб беришдан воз кечган эди.\nШундан сщнг Туркия мудофаа вазири Россия ҳарбий самолётларини сотиб олиш эҳтимолдан ҳоли эмаслигини билдирган эди.\nRussia MAKS Air Show\n17:14 Москва вилоятидаги ўрмонда яшаган ота-бола Ўзбекистонга учиб келди


Жиззах вилоятида депутат ва сайловчилар ўртасида учрашув бўлиб ўтди\n18:14 / 30.03.2016\nЖиззах вилоятининг Зарбдор туманидаги 11-болалар мусиқа ва санъат мактабида Ўзбекистон Республикаси Олий Мажлиси Қонунчилик палатаси депутати, Тадбиркорлар ва ишбилармонлар ҳаракати – Ўзбекистон либерал-демократик партияси фракцияси аъзоси Нодирбек Ражабов сайловчилар билан учрашди. Бу ҳақда “ЎзА” хабар бермоқда.\nДепутат тадбиркорликни ҳуқуқий ҳимоя қилиш, касб-ҳунар коллежлари битирувчилари бандлигини таъминлаш бўйича эришилаётган самаралар ҳақида сўз юритди.\n– Президентимиз раҳнамолигида амалга оширилаётган давлат сиёсатининг устувор йўналишларидан келиб чиқиб, жойларда қонунчилик ижросини кучайтириш олдимизга қўйилган вазифаларни тўлиқ бажаришнинг кафолатидир, – дейди Н.Ражабов. – Бу ёшлар тарбияси ва улар бандлигини таъминлашда яхши самара бермоқда. Партиянинг сайловолди дастурида ёшлар бандлигини таъминлаш, уларни тадбиркорлик соҳасига янада кенг жалб этишга кўмаклашиш бўйича белгиланган вазифаларнинг изчил амалга оширилаётгани ҳам бунинг ёрқин тасдиғидир.\nУчрашувда депутат иштирокчиларни қизиқтирган саволларга атрофлича жавоб қайтарди.


Кўп бериладиган саволлар К\nСайт ишлаб чиқиш нархи?\nТасаввур қилинг уй қуриш учун қурилиш компаниясига мурожаат қилдингиз. Сизга биринчи навбатда қуйидагича саволларни беришади: уйингиз қандай ҳажмда бўлиши, қандай материаллардан фойдаланилиши, неча қаватли, қанча муддатда қилиниши ва бошқалар - буларнинг барчаси уй нархини белгилаб беради. Сайтларда ҳам ҳудди шундай ҳолат. Биринчи навбатда сиз сайтингизни қандай бўлишини, қандай функсиялардан ташкил топганлигини қандай кўринишда бўлишини ва бўлимлар сонини аниқлаштириб олишингиз керак бўлади. Сайтнинг аниқ нархи барча деталлар муҳокама қилиш орқали ва "ТЗ" ташкил қилингандан сўнг маълум бўлади.\nСайт ишлаб чиқиш нархи нималарга боғлиқ бўлади?\nсайт турига (статик сайт, бошқарув тизимида учун сайт,интернет дўкон ва ҳоказо);\nмутахассиларимиз томонидан тўлдириладиган маълумотлар (бўлимлар сони, расмлар сони, каталогдаги маълумотлар ва бошқалар);\nҚандай турдаги сайтларни ишлаб чиқасиз?\nБиз ҳар қандай турдаги сайтларни ишлаб чиқамиз: Интернет дўконлар, корпоратив сайтлар, битта саҳифали сайтлар ва визитка сайтлар. "Numero Technologies" веб-студиясининг асосий ихтисослиги - фойда келтирувчи бизнес-сайтлар (коммерсион сайтлар) ни ишлаб чиқиш.\nСайтни ишлаб чиқиш ўз ичига нималарни қамраб олади?\nсайтнинг ташқи кўриниши яъни дизайнини яратиш;\nтайёр бўлган дизайн макетини wеб саҳифа кўринишига олиб келиш;\nсайтда навигация тизимини ишлаб чиқиш;\nбир қанча бўлимларни маълумотлар билан тўлдириш (мисол учун «компания ҳақида», «алоқа», «маҳсулотлар каталоги»);\nвеб сайт учун зарур бўлган модулларни ишлаб чиқиш ;\nYandex, Google, Rambler машҳур қидирув тизимларида рўйҳатдан ўтказиш;\nСайтни ишлаб чиқиш муддати?\nСайтни ишлаб чиқиш муддати унинг қай даражада бўлишига боғлиқ бўлиб, 10 кундан 3 ойгача бўлган вақтни ўз ичига олиши мумкун. Биз 10 кунда Landing Page ишлаб чиқа оламиз лекин сайтни ишлаб чиқишда унинг ҳар томонлама ўйланганлигига ва мукаммал бўлишига қўшимча вақт ажратишни маъқул деб ҳисоблаймиз. Бу орқали вақтни тежаш билан бирга сайт барқарор ишлашига замин яратамиз.\nИнтернет дўкон ишлаб чиқиш муддати?\nОдатда интернет дўкон ишлаб чиқиш одатий сайтларга нисбатан кўпроқ вақтни ўз ичига олади. Шунингдек интернет дўкон ишлаб чиқиш жараёнида бизнес-жараёнларни диққат билан ўрганиб чиқиш, электрон тўлов тизимларини жорий қилиш ва қўшимча дастурлаш модулларини ишлаб чиқишни ўз ичига олади. Интернет дўкон ишлаб чиқиш учун ўртача муддат 1 ойдан 2 ойгача бўлган муддатни ўз ичига олади.\nНатижа менга ёқмаса, нима бўлади?\nЎз амалиётимиздан айтишимиз мумкинки, ҳали бундай ҳолат бўлмаган. Бундай ҳолатлар келиб чиқмаслиги учун, сайтни ёки иловани қилишдан олдин сизнинг сайт ёки иловангиз структураси, функсионаллари ва ташқи кўринишини аниқлаштириб оламиз. Бундан кейин проект ишлаш жараёнида сиз билан доим алоқада бўламиз ва ҳар бир босқич бўйича қилинган ишни баҳолайсиз ва фикрларингизни инобатга олиб борамиз. Бу орқали ишлаб чиқариш жараёнида вақтни тўгри баҳолашимиз ва тежашимиз мумкун.\nСайтни техник қўллаб-қувватлаш нима?\nсайт администрация иши бўйича консултация;\nсайтнинг барқарор ишлашини назорат қилиш;\nСайт ишлаб чиқилгандан кейин техник қўллаб-қувватлаш деганда нима тушунилади?\nСайтни техник қўллаб-қувватлаш сайтнинг узлуксиз ишлаб туришини таъминлаш мақсадида кафолат муддати оралиғида қўллаб-қувватланади. Бошқа ҳар қандай турдаги қўшимча ишлар алоҳида тўлов эвазига қилинади.\nДастурлашдан ҳабардор бўлмаган инсон сайт маълумотларини ўзгартира оладими?\nХа, биз сайтингизни тўлиқ бошқариш тизими функсионали билан ишлаб чиқамиз. Бу орқали сиз қулай тарзда маълумотларни қўшишингиз ёки ўзгартиришингиз мумкин. Буюртма беришдан олдин контентни бошқариш тизимини кўришингиз ва бошқа контентни бошқариш тизимлари билан таққослаб кўришингиз мумкун.\nСайт ишлаб чиқишда қандай маълумотлар керак бўлади?\nСайт учун маълумотлар тайёр холда бўлиши керак. Буюртмачи маълумотларни электрон тарзда, ўз категориясига қараб, сайтда қандай акс эттирилса шундай ҳолатда тайёрланиши керак. Маълумотлар формати қуйидагича:\nматнли маълумотлар - Microsoft Word, Microsoft Excel, Pages, Open Office;\n-график материаллар – jpg, bmp, gif;\n-юклаб олиш учун файллар - doc, xls, pdf, zip, rar;\nСайт контентини тўлдириш хизмати мавжудми?\nХа, бизда бундай хизмат мавжуд. Тажрибали контент-менеджерларимиз орқали сайтингиз контентини тўлдириб беришимиз мумкун. Контентни тўлдириш нархи келишилган ҳолда бўлиб, маълумотларнинг ҳажмига боғлиқ бўлади.\nДомен - бу сайт манзили ҳисобланиб, фойдаланувчи браузери орқали сайтга мурожаат қилувчи белгилар жамланмаси. Домен манзили бир қанча даражадан ташкил топган: Халқаро келишувга биноан, ҳар бир мамлакатга сайтнинг маълум бир давлатга тегишлилигини аниқловчи биринчи даражали домен номи берилган: .uz, .ru, .by, .uk, .fr, .kz, .com ва бошқалар.\nҲостинг - маълумотларни қайта ишлаш марказида ўрнатилган компютер (сервер)да ажратилган жой ҳисобланади. Айнан мана шу компютер (сервер) да сайтингизнинг барча маълумотлари сақланади. Фойдаланувчи томонидан сўров мана шу компютерга жўнатилади ва қайта ишланган ҳолда фойдаланувчига жўнатилади. Мижоз маълумотларини ўз серверига жойлаштириш ёки провайдерлар хизматидан фойдаланиши мумкун.\nБунёдкор 6А хиёбони, 100027, Тошкент, Ўзбекистон\n2018 “Pronumero” - барча ҳуқуқлар ҳимояланган


«МИЛЛИЙ ТИКЛАНИШ» ФАОЛЛАРИ ТАЪЛИМ ТИЗИМИГА «БОШЛАНҒИЧ ИСЛОМ НАЗАРИЯСИ»НИ ОЛИБ КИРИШ ТАКЛИФИНИ ИЛГАРИ СУРАЁТГАНЛИГИНИ ҚАЙД ЭТДИ - AUZ.UZ\n«МИЛЛИЙ ТИКЛАНИШ» ФАОЛЛАРИ ТАЪЛИМ ТИЗИМИГА «БОШЛАНҒИЧ ИСЛОМ НАЗАРИЯСИ»НИ ОЛИБ КИРИШ ТАКЛИФИНИ ИЛГАРИ СУРАЁТГАНЛИГИНИ ҚАЙД ЭТДИ\nЎзбекистон “Миллий тикланиш” демократик партияси ўз сайлов олди дастурида таълим тизимига «Бошланғич ислом назарияси»ни олиб кириш таклифини илгари сурмоқчи. Бу ҳақда партия Андижон вилоят кенгаши раиси Ҳамиджон Омонов Андижон шаҳрида журналист ва блогерлар учун сайловолди матбуот анжуманида маълум қилди. Бу ҳақда анжуманда иштирок этган «auz.uz» мухбири Умиджон Мамарасулов хабар бермоқда.\nМатбуот анжуманида партиянинг сайловолди дастурлар аввалари фақат Марказий Кенгаш томонидан тузилган ва шунга асосан иш олиб борилганлиги, бу йилги сайловларга тайёргарлик жараёнида партия сайловолди дастури лойиҳаси “Миллий тикланиш” фаоллари ва ҳайрихоҳларининг таклифлари асосида тайёрланганлиги қайд этилди.\n“Дастурда нималар кўзда тутилаётганлиги ҳақида қисқача тўхталадиган бўлсам, биз иқтисодий ислоҳотларни амалга оширамиз деб, жамиятнинг ривожланишида энг муҳим бўғин бўлган тарбия, маданият масаласини ёддан чиқариб, энг охирги ўринга қўйдик. Биз фарзандларимизни тарбияламадик, уларни кўча ва интернет тарбиялади. Натижа нима бўлди? Жамият маънавий инқирозга юз тутмоқда. Энди дод-фарёд қилиш бефойда. Лекин ҳали ҳам кеч қолганимиз йўқ.\nПартиямиз томондан таълим тизимини тубдан ислоҳ қилиш таклифи илгари сурилмоқда. Мақсадимиз “Оила-боғча-мактаб” тамойили асосида узлуксиз таълим тизимини тузиш. Мана шу учта нуқтани ичида бола тарбия олиши керак. Шунингдек, дастуримизда “Бошланғич ислом назарияси”ни олиб кирмоқчимиз. Бу дегани Ислом оламида ўз ўрнига эга бўлган буюк алломаларимизнинг меросини ёшлар онгига сингдириш. Шуни алоҳида таъкидлаш лозимки, исломни туб моҳиятини тушинган инсон ёмонлик қилаолмайди. Чунки у ҳаром ва ҳалол, гуноҳ ва савоб нималигини билади. Шуларни болага болалигидан ўргатишимиз керак эди, аслида. Унинг қалбига тошдек қотадиган бир даврда эътиборсизлик қилаяпмизки, зарарини ўзимиз кўраяпмиз.\nАгарда мақсадимиз амалга ошадиган бўлса, жамиятда илдиз ўтиб, ривожланишимиз учун тўғаноқ бўлаётган коррупция ва шунга ўхшаш турли салбий оқибатларга олиб келувчи ҳолатлар юз бермайди. Катталарга ҳурмат кичикларга иззат, кийиниш маданияти каби азалий қадриятларимиз, урф-одат ва анъаналаримизни тиклаш “Миллий тикланиш”нинг бош ғояси ҳисобланади.”, - деди Ҳамиджон Омонов.\nАнжуман давомида журналистлар ва блогерлар ўзларининг таклиф ва ташаббуслари билан ўртоқлашдилар.


Шавкат Мирзиёев янги қурилаётган Енгил саноат ва логистика марказини бориб кўрди – Bugun.uz\nЖамият - 19:40 · 12.05.2022\nШавкат Мирзиёев янги қурилаётган Енгил саноат ва логистика марказини бориб кўрди\nШавкат Мирзиёев 12 май куни Фарғона вилояти Учкўприк туманида бунёд этилаётган Енгил саноат ва логистика марказига борди. Бу ҳақда Президент матбуот хизмати хабар берди.\nДавлат раҳбари вилоятга аввалги ташрифи чоғида тадбиркор аёллар билан суҳбатлашиб, улар учун замонавий мажмуа қурилишига ваъда берган эди. Шу асосида, 2021 йил 27 май куни «Фарғона вилоятининг Учкўприк туманида енгил саноат маҳсулотларини ишлаб чиқаришни, логистика ва савдо тармоқларини ривожлантириш чора-тадбирлари тўғрисида» Президент қарори қабул қилинди.\nҚўштепа туманида ҳам яна бир тўқимачилик корхонаси қурилмоқда. «Global textile infinity» масъулияти чекланган жамияти томонидан ташкил этилаётган бу фабрика йилига 18 миллион метр юқори сифатли мато ҳамда 10 миллион дона тайёр маҳсулот ишлаб чиқариш қувватига эга бўлади.\nДавлат раҳбари тўқимачиликда қайта ишлаш даражасини ва маҳсулотлар ошириш бўйича кўрсатмалар берди. «Бугун бозор бешафқат. Бу рақобатга муносиб бўлиш учун тадбиркорнинг камида беш йиллик мўлжали, сифат кафолати, таннархда ўзининг резерви бўлиши керак», — деди Шавкат Мирзиёев.\nЭслатиб ўтамиз, Шавкат Мирзиёев Фарғонага ташрифини Олтиариқ туманидан бошлаганди. Президент туман чеккасидаги минг гектар адирликда узумчилик ва боғдорчилик плантациясини бориб кўрган.


Дана Уайт кўз олдида ўзбек жангчиси ажойиб ғалабани қўлга киритди » Ўзбекистон янгиликлари – Zamin.uz\n, 06 2021, 12:48\n16 янв, 00:06 2 014 Спорт\nЖаҳонгир Қорабоев шогирди ҳисобланувчи Авлиёхон Ҳамидов фаолиятидаги 10-ғалабасини қўлга киритди. Шунингдек, уч мағлубият ва бир дуранг ҳам қайд этган. Аҳамиятлиси, Ҳамидов сўнги 5 жангини ғалаба билан якунлаган. Канадалик жангчи эса 7 бора жанг ўтказиб, уларнинг 5 тасида зафар қучган ва икки бор мағлубиятга учраган эди. Ушбу жанг унинг учун саккизинчиси ва уинчи мағлубияти бўлди.\nБектемир Мелиқўзиев собиқ жаҳон чемпиони билан жанг қилади 17 дек, 13:34\nҲабиб Нурмагомедов келишилган жанг ўтказганми? 09 ноя, 22:05\nАбдулманап Нурмагомедовнинг укаси мураббийнинг ушалмаган орзусини маълум қилди 07 сен, 11:04\nҲабиб Нурмагомедов ва Жастин Гэтжи жанги қачон ва қаерда ўтказилиши маълум бўлди 15 июл, 21:16\nХитой — Ўзбекистон учрашувини 10 йиллик танаффусдан кейин Хайрулла Ҳамидов шарҳлайди 30 авг, 16:17


Кимошди савдоси молни бошланғич баҳоси эълон қилиниб, харидорларнинг баъзиси бошқаси қўйган нархга қўшимча баҳо берадиган ва охири баҳони кўтарганга тўхтаган савдога айтилади. Мазкур охирги харидор молнинг пулини тўлаб олади. Бу савдони араб тилида “Байъул музаяда” ёки “Байъуд далала” деб номланади. Савдонинг бундай кўриниши биродарининг байъи устига байъ қилиш, савдолашиши устига савдолашишлардан мустасно, яъни мубоҳдир. “Қувайт фиқҳий қомуси”да шундай дейилади:\n1. Жобир (р.а.) айтадилар: “Бир киши қулини мудаббар ўлароқ озод қилди. Ўзи муҳтож бўлиб қолди. Набий (с.а.в.) уни ушладиларда: “Ким буни мендан сотиб олади?”, дедилар. Уни Наъим ибн Абдуллоҳ сотиб олди. Шунда унга уни бердилар”. Бухорий ва Муслим ривоятлари. Бу ҳадисни имом Бухорий “Кимошди савдоси боби”да келтирганлар. Ибн Ҳажар айтадилар: “Ибн Баттол шундай жавоб қилади: “Пайғамбар (с.а.в.)нинг: “Ким буни мендан сотиб олади”, деб кимошидига уни таклиф этишлари бизга далил бўлади”. (Фатҳул Борий).\n3. Ақлий далил: Кимошди савдосида тожир молини савдога таклиф қилганда, муштарий уни фалон баҳога сотинг, дейди. Сотувчи эса бу баҳога кўнмайди. Таклиф ва савдолашиш шу жойда тугайди. Сотувчи: “Ким қўшади:”, деб бошқа муштарийни излайди. Шунинг учун ҳар бир қилинган янги таклиф мустақил келишув ҳисобланади ва бунинг зарари йўқ. Манъ этилмиш бировнинг савдолашиши устига савдо қилишда эса байъ келишуви ҳали тугамаган бўлади.\n4. Авзоий ва Исҳоқ ибн Роҳавайҳ каби аҳли илмдан баъзилари кимошди савдоси ғанимат ва мерос молларигагина тегишли дейишади. Улар сўзларига бу ҳадисни далил қилишади: “Расулуллоҳ (с.а.в) бирингиз бировнинг байъи устига, то у қўймагунча байъ қилишидан наҳий қилдилар. Бундан фақат ғанимат ва мерослар истиснодир”. Аҳмад, Дора қутний, Байҳақий ва Тобаронийлар ривояти.\n6. Кимошди савдоси билан наҳий этилган байъ – кишининг биродари байъи устига қилган байъи ўртасида зиддият, қарама қаршилик йўқ. Абу Ҳурайра (р.а.) ривоят қилган ҳадисда шундай дейилади: “Расулуллоҳ (с.а.в.) ҳозир(ерлик)ни келгиндига байъини наҳий қилдилар. Нажш қилманглар. Киши биродарининг байъи устига байъ қилмасин”. Бухорий ва Муслим ривоятлари. Бу савдолар ўртасида зиддият йўқ, дейишимизнинг сабаби, бу ҳадиснинг маъноси, сотувчи ва муштарий келишиб молни савдолашаётган пайтда учинчи тараф келиб сотувчини келишувни бузишга қизиқтирмасин, деганидир. Кимошдида бунақа бўлмайди. Чунки бунда “Ким қўшади?”, деб байъни бузадиган сотувчининг ўзидир, учинчи киши эмас. Кимошдида ҳозирлар бировнинг савдосини бузаётган бўлибмас, балки ким қўшишни хоҳласа қўшавериши мумкинлигини билиб байъга киришадилар.\nХулоса шуки, кимошди савдоси ислом шариатида жоиз байълардандир. Унинг бозорларида жоизлигига мусулмонлар ижмоъ қилишган. Шунга биноан, агар шаръий шартларига риоя қилинса у саҳиҳ ақд-келишувдир. Юқоридаги далилларга шуни қўшимча қиламиз. Анас ибн Моликдан ривоят қилишларича, Расуллуллоҳ (с.а.в.) ҳилс (ерга тўшаладиган ёки улов устига ёпиладиган нарса) ва қадаҳни сотдилар: “Ким мендан бу ҳилс ва қадаҳни сотиб олади”, дедилар. Бир киши: “Мен икковини бир дирҳамга олдим”, деди. Шунда Пайғамбар (с.а.в.): “Ким бир дирҳамга қўшади, ким бир дирҳамга қўшади?”, дедилар. Бир киши икки дирҳам берди ва уларни унга сотдилар”. Имом Термизий “Сунан”ларида ривоят этганлар.\nБундай савдоларга кўпинча сотиб олишни кўзламаган шахслар аралашиб қолади. Уларнинг мақсади молнинг нархини ошириш бўлади, сотувчи билан келишган ёки келишмаган ҳолда унинг баҳосини кўтарадиган сўзлар айтади. Пайғамбар (с.а.в.) қайтарган нажш мана шу бўлади. Нажшнинг бир неча суратлари бўлиб, уларнинг ҳаммаси ҳаромдир. Улар қуйидаги суратлардир:\nХуллас, нархнинг оширилиши ва савдолашувчиларнинг рақобатидан мақсад молни сотиб олиш бўлмаса, ғараз ҳақиқий муштарийни алдаш бўлса, бундай кимошдилар ҳаром ҳисобланади. Бунинг гуноҳида ҳамма қатнашчилар, шунингдек уни билиб туриб рози бўлганлар шерикдир. Аммо кимошдига алдаш учун эмас, балки сотиб олиш учун савдога киришган киши бўлса унинг бу иши юқорида хулосалаганимиздек мубоҳдир. Валлоҳу аълам.


Шуҳрат Жўраев: «Янги қонун лойиҳаси рус тилида халқ муҳокамасига қўйилган, қабул қилингандан кейин ўзбек тилига таржима қилинган»\nШуҳрат Жўраев: «Янги қонун лойиҳаси рус...\n03.06.2019 17:03 0 2063\nБугун Ахборот ва оммавий коммуникациялар агентлигида Қонунчилик палатаси қўмита раиси Илҳом Абдуллаев, Давлат-хусусий шерикликни ривожлантириш агентлиги бошқарма бошлиғи Шуҳрат Жўраев ва бошқа мутасаддилар иштирокида интервью ва ОАВ вакиллари билан очиқ мулоқот бўлиб ўтди. Бу ҳақда Ахборот ва оммавий коммуникациялар агентлиги матбуот хизмати хабар берди.\nУнда 2019 йил 10 майда имзоланган «Давлат-хусусий шериклик тўғрисида»ги Қонуннинг аҳамияти, кўзда тутилган асосий мақсадлари ҳақида маълумот берилди.\n«Daryo.uz» мухбири «Regulation.uz» сайтида «Давлат-хусусий шериклик тўғрисида»ги қонун лойиҳасининг рус тилидаги варианти қўйилгани ҳақида гапириб, нега ҳужжатнинг ўзбек тилидаги варианти жамоатчилик муҳокамасига қўйилмаганини сўради.\n«Аксарият мутахассисларимиз рус тилида ҳужжат тайёрлашга кўникишган, – деди Давлат-хусусий шерикликни ривожлантириш агентлиги бошқарма бошлиғи Шуҳрат Жўраев. – Тўғри, янги қонун лойиҳаси рус тилида халқ муҳокамасига қўйилган. Бу биз томонимиздан йўл қўйилган хато, камчилик, тан оламиз. Лекин қабул қилингандан кейин ўзбек тилига таржима қилдик».\nқонун давлат тили Ахборот ва оммавий коммуникациялар агентлиги\nЖамият 56 дақиқа олдин\nХориж 18/10, 19:20\nЖамият 14/10, 14:44


Хитойлик аскар Пекиндаги ҳарбий парад учун бир соат вақт давомида кўзини юммасликни ўрганиб олди\n21:19 / 25.08.2015\nПекинда Иккинчи жаҳон уруши якунланганининг 70 йиллигига бағишланган ҳарбий парадда иштирок этувчи Хитой ҳарбий-денгиз кучлари аскари жаҳон рекордини ўрнатди. Ҳарбий бирор марта ҳам кўзини юммаган ҳолда, очиқ кўзлар билан 57 дақиқа 24 сония тура олди. Бу ҳақда South China Morning Post. нашри маълум қилди.\nНашрнинг хабар беришича, денгизчига Staring King (Қарашлар қироли) деб ном берилди. Парадда иштирок этиш талабларига кўра унинг иштирокчилари жуда бўлмаса 40 сония кўзларини юммасликлари лозим. Ваҳоланки денгизчи февралда бу минимал натижага кўзидаги инфекция туфайли эриша олмаётган эди. Бироқ ҳарбий шамол ва қуёшда турганча кўзини юммаган ҳолда бир ой давомида машғулот қилди.\nБу борада аввалги рекордчи Фергал Флеминг кўзини юммаган ҳолда 40 дақиқа 59 сония тура олган.\n3 сентябрда Пекинда Тяньаньмэнь майдонида Иккинчи жаҳон уруши якунланганининг 70 йиллигига бағишланган парад бўлиб ўтади. Парадда 10 дан кўпроқ давлатдан 12 мингга яқин ҳарбий хизматчилар майдонни тантанали марш билан кесиб ўтадилар.\n"Урганч экскаватор"нинг 51 фоиз акцияси хорижий инвесторга ўтади


Мўмин мўминни куфрда айбламас\n19359 Ўқиш режими + -\nИслом тарихида «такфир» тушунчаси ҳалифа Али розияллоҳу анҳу даврида пайдо бўлган. Бундан олдин саҳобалар орасида ва бошқа Ислом динига янги кирган кишилар ўртасида «такфир» тушунчаси бўлмаган. Ушбу тушунча биринчи бўлиб хорижийлар фирқаси томонидан ўзларига эргашмаганларга нисбатан қўлланилган. Улар дастлаб ҳалифа Алининг ашаддий тарафдорлари бўлиб, «Сиффийн» жангидан сўнг ҳазрати Алидан ўн икки минглик қўшин билан ажралиб чиқиб, унга ва Муовияга қарши баробар кураш бошлаган. Аслида уларнинг бундай йўлни даъво билан чиқишларига сабаб, биринчи навбатда, шаръий ҳукмларни тушуниш борасида нотўғри йўлни тутганликлари бўлса, ундан кейинги навбатда ўз нафси ҳаволаридан келиб чиққан ҳолда иш олиб борганларидир. Шу сабабли Ислом уммати орасида қанчадан-қанча бегуноҳ инсонларнинг қонлари тўкилди, молу мулклари талон-тарож қилинди.\nХўш ушбу «такфир» тушунчасининг пайдо бўлиши ва бу истилоҳнинг ҳозирги кунда мусулмонлар орасида авж олишининг асосий сабаблари нимада? Нима учун ушбу «такфир» тушунчаси фақатгина мусулмонлар яшайдиган жойларда тарқалиб, бу ҳудудларда турли-туман ихтилофлар, урушлар, келишмовчиликлар ва бегуноҳ инсонларнинг қонлари тўкилишига олиб келмоқда? Бунинг асосий сабаби, ҳозирги кунда ҳам хорижийлар таълимотининг гуллаб-яшнашини истаётган кишилар кўплаб топилишидадир. Қуйида такфир тушунчасининг луғавий ва истилоҳий маънолари ҳамда Қуръон, Суннат ва уламоларнинг китобларида келтирилган маълумотлар билан танишиб чиқамиз.\n«Такфир» сўзи «куфр» сўзининг ўзагидан олинган бўлиб, луғатда «инкор қилиш, осий бўлиш, тан олмаслик» каби маъноларни англатади.\nИстилоҳда эса икки хил маънода келади. Бири – динда, яъни Аллоҳ ва унинг Расулига итоатсизлик, иккинчиси эса инъом этилган неъматни менсимай, инкор этишга нисбатан қўлланилган.\n«Такфир» сўзини янада кенгроқ таърифлаш учун унинг ўзаги «куфр»нинг луғавий ва истилоҳий маъносини тўғри тушуниш лозим.\nИмом Фароҳидий «Китобул айн» номли асарида айтади: «Куфр» сўзининг луғавий маъноси «ўраш» ва «тўсиш»дир. Совутини ўраб, кийимларини кийган одамга араблар: «Кафара дирҳъау би савбиҳи», яъни (совутини кийими билан тўсди) дейдилар. Араб тилидаги «мукаффар» сўзидан қуроллари билан тўсилган ( ҳимояланган) жангчи тушунилади.\nИслом дини таълимотларида бирор-бир инсонни ҳақиқий ҳужжат қоим бўлмасидан туриб, уни «кофир» деб ҳукм қилиш мумкин эмаслиги ҳақида кўплаб далиллар келган. Қуйида ушбу далиллардан баъзиларни келтирамиз.\nМусулмонни кофирга чиқаришдан келиб чиқадиган хатарлар туфайли Қуръон ва суннатда бировларни кофирга чиқаришдан қайтарилган. Аллоҳ таоло бундай дейди: «Эй иймон келтирганлар! Аллоҳ йўлида сафарга чиққанингизда аниқ иш тутингиз! Сизларга салом берган (ёки таслим бўлган) кишига бу дунё матоҳини кўзлаб: «Мўмин эмассан», демангиз! Аллоҳнинг ҳузурида кўп ўлжалар бордир. Илгари сизлар ҳам шундай (иймонингизни сир тутар) эдингиз, сўнгра сизларга Аллоҳ неъмат ато этди. Бас, аниқлаб иш тутингиз! Албатта, Аллоҳ барча ишларингиздан хабардордир» (Нисо 94).\nАнас розияллоҳу анҳудан ривоят қилинади: «Пайғамбар соллаллоҳу алайҳи васаллам: «Уч нарса иймоннинг аслидандир: «Лаа илаҳа иллаллоҳ» деган кимсага тегмаймиз; гуноҳи туфайли уни кофирга чиқармаймиз; амали туфайли уни Исломдан чиқармаймиз», дедилар.\n«Уч нарса иймоннинг аслидандир», дейишлари бу масалани баён қилишнинг энг кучли усулларидан биридир. Аввал баён этиладиган нарсаларнинг ададини, аҳамиятини айтиб, кейин бирин-кетин улар васф қилинади. Демак, биз ўрганадиган нарсаларнинг адади учта. Улар энг муҳим нарсалар, чунки иймоннинг аслидан ҳисобланадилар. Мусулмон киши учун дунёда иймондан муҳимроқ нарса йўқ. Иймоннинг асли эса муҳимининг муҳимидир.\n«Лаа илаҳа иллаллоҳ», деган кимсага тегмаслик».\n«Гуноҳи туфайли уни кофирга чиқармаймиз».\nЯъни калимаи шаҳодатни айтиб, зоҳирида мусулмон бўлиб кўринган одамни қилган гуноҳ иши туфайли кофирга чиқармаймиз. У кофир эмас, осий мўмин бўлади.\n«Амали туфайли уни Исломдан чиқармаймиз».\nЯъни калимаи тавҳидни айтиб, зоҳирида Исломни кўрсатиб турган одамни амали туфайли Ислом дини, Ислом миллатидан чиқармаймиз. Бундай одамларга амалига яраша шаръий жазо берилади. Эътиқоди бузилмаса, Исломдан чиққан ҳисобланмайди. Умумий қоида – шу!\nИмом Бухорий Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам:«Кимки бир инсонга «Эй кофир, эй Аллоҳнинг душмани» деб айтса, агар у инсон ундай бўлмаса, айтган гапи ўзига қайтади», дедилар.\nИбн Ҳиббон ривоят қилади: «Пайғамбар соллаллоҳу алайҳи васаллам қўшнини ширкда айблашдан ва унга қарши қилич кўтаришдан қаттиқ огоҳлантирганлар. У Зот: «Сизларга бўлишидан энг хавфсираган нарсам, бир киши Қуръонни ўқиб, сўнг ундан ажраб ва орқасига отиб юбориб, қўшнисига қилич кўтариши ва уни ширкда айблашидир», дедилар.\nУсома ибн Зайд розияллоҳу анҳу «Лаа илаҳа иллаллоҳ» деган бир одамни ўлдириб қўйганида Расулуллоҳ соллаллоҳу алайҳи васаллам унга «Лаа илаҳа иллаллоҳ» деса ҳам ўлдирдингми?» деб қайта-қайта сўраганлар, шунда Усома ибн Зайд розияллоҳу анҳу: «Эй Аллоҳнинг Расули! У буни қуролдан қўрққанидан, хавфсираб айтди», деганида, у Зот «Сен унинг қалбини ёриб кўрдингми?» деганлар.\nИбн Умар ва Ойша онамиз розияллоҳу анҳума: «Аҳли қиблани кофирга чиқариш йўқ», дейишган.\nАбу Ҳурайра розияллоҳу анҳудан ривоят қилинган яна бир ҳадисда Расулуллоҳ соллаллоҳу алайҳи васаллам: «Аллоҳ таоло: «Ким менга яқин бўлган бир бандамга нисбатан душманлик қилса, унга қарши уруш эълон қилурман», деганлар (Имом Бухорий ривояти). Ушбу ҳадисни изоҳлаб, имом Абу Ҳанифа ва Имом Шофеий раҳимаҳуллоҳлар: «Агар уламолар Аллоҳга яқин бўлишмаса, ким ҳам у Зотга яқин бўларди?» дейишган.\nАл-Фоҳиқоний айтади: «Бу ҳадисда қаттиқ таҳдид бор. Чунки Аллоҳ кимга уруш эълон қилса, уни албатта ҳалок қилади. Зеро кимки Аллоҳ яхши кўрган одамни ёмон кўрса, Аллоҳга қарши чиқибди. Кимки Аллоҳга қарши чиққан бўлса, Ул Зотга қарши ҳаракат қилибди. Албатта, Аллоҳ уни ҳалок қилади…»\n«Такфир» тушунчаси орқасидан Аллоҳнинг валийлари бўлмиш қанча олимлар таҳқирланди, ҳаттоки, қатл қилинди. Бутун дунёга зиё, илм-маърифат ва маънавият тарқатиб турган олимлар бирин-кетин илмсиз, жоҳил, Ислом дини таълимотларидан бутунлай бехабар нодон кимсаларнинг қўлида кўплаб азиятлар кўрдилар.\n2005 йил Оммон (Иордания) шаҳрида Ислом олами етакчи уламолари қабул қилган фатвода: «Тўрт сунний мазҳабга эътиқод қилувчиларнинг барчаси мусулмон ҳисобланади. Уларни иймонсизликда айблаш, жонига, номусига ва мулкига қасд қилиш жоиз эмас», деб эълон қилинган.\n3-курс талабаси Бадриддинова Рисолат\nИндонезиялик дизайнер Аниса Хасибианнинг навбатдаги ҳижоблар тўплами\nАвстралия банки ҳижобни дресс-кодга киритди\nАфсуски, кўпчилик бу улуғ ойда исрофлар қилишяпти. Оилаларнинг Рамазон ойида истеъмол қиладиган таомлар миқдори, йилнинг бошқа ойларига нисбатан кўпроқ. Фақат давоми...\n09:57 / 06.03.2017 3104\n04:45 / 26.12.2016 1395\n10:00 / 05.01.2020 2125\nАллоҳга иймон келтирган ёш қизлар, бутун инсониятнинг муайян бир кунда ҳузурига қайтиши муқаррар бўлган, борлиги ва ягоналигига шакшубҳа бўлмаган, давоми...\n09:11 / 20.01.2017 1794


Россия тинчликпарвар кучлари қўмондони: Тоғли Қорабоғда бугун ўқ овози эшитилмаяпти\n01:33 16 Январ 2021\n19:34 14.11.2020 Ҳавола олиш\nАсосийси, туташув ҳудудида барча турдаги жанговар ҳаракатлар тўхтатилди, биз бугун ўқ овозини эшитмаяпмиз, вазият аста-секин барқарорлашмоқда, деди тинчликпарвар қўмондон.\nТОШКЕНТ, 14 ноя — Sputnik. Тоғли Қорабоғда ҳеч қандай жанговар ҳаракатлар олиб борилмаяпти, ўт очишни тўхтатиш борасида эришилган битим бажарилмоқда. Бу ҳақда Тоғли Қорабоғдаги Россия тинчликпарвар кучлари қўмондони генерал-лейтенант Рустам Муродов айтиб ўтди, деб хабар қилмоқда РИА Новости.\nРФ назорати остида: россиялик тинчликпарвар кучлар Қорабоғ пойтахтига киришди — видео\n"Уч давлат раҳбарлари томонидан имзоланган, 10-ноябр куни соат 00:00 дан (Боку вақти билан 01:00 - таҳр.) кучга кирган битимлар бугун тўлиқ ҳажмда амалга оширилмоқда. Асосийси, туташув ҳудудида барча турдаги жанговар ҳаракатлар тўхтатилган, биз бугун ўқ овозларини эшитмаяпмиз, вазият секин-аста барқарорлашмоқда ", - деб хабар қилган Мурадов.\nУ, шунингдек, марказий ҳарбий округининг 15-алоҳида мотоўқчилар тинчликпарвар бригадаси, шанба, 14 ноябр куни туташув линиялари бўйлаб барча кузатув постларини жойлаштириш ишларини тўлиқ якунлашини маълум қилди.\nҚорабоғ бўйича Озарбайжон, Россия ва Арманистон раҳбарларининг уч томонлама баёноти 2020 йил 10-ноябрда имзоланган. Озарбайжон Республикаси президенти Илҳом Алиев ва Россия Федерацияси президенти Владимир Путин 2020 йил 10 ноябрда Москва вақти билан 00:00 дан (Боку вақти билан 01:00) Тоғли Қорабоғ можароси зонасида ўт очиш ва барча ҳарбий ҳаракатлар тўлиқ тўхтатишларини эълон қилишди.\nТоғли Қорабоғдаги уруш Озарбайжоннинг ғалабаси билан якунланди – Алиев\nУшбу битимга кўра, Агдам тумани 2020 йил 20 ноябргача Озарбайжон Республикасига қайтарилади. 2020 йил 15 ноябргача Келбажар тумани, 2020 йил 1 декабргача эса Лочин тумани қайтарилиши белгиланган. Шу билан бирга, туташув линияси ва Лочин коридори бўйлаб Россия Федерациясининг тинчликпарвар контингенти жойлаштирилади. Параллел равиша оккупация қилинган ҳудуддан Арманистон қуролли кучлари чиқарилади.\nЯқин уч йил ичида Арманистон ва Ханкенди ўртасидаги алоқани таъминлаш учун Лочин коридори бўйлаб янги йўл қурилиши режаси тузилади. Ички кўчирилган шахслар ва қочқинлар Тоғли Қорабоғ ҳудудига ва унга туташ ҳудудларга БМТнинг Қочқинлар бўйича Олий комиссарлиги назорати остида қайтиб келишади. Иқтисодий ва транспорт алоқаларини блокдан чиқариш кутилмоқда. Озарбайжоннинг ғарбий туманлари ва Нахчиван Автоном Республикаси ўртасида транспорт алоқалари таъминланади.


Фото: Андижонлик талабалар электромобил ишлаб чиқди » Скачать музыку бесплатно новинки музыки 2016-2017\nКомментариев: 0 Просмотров: 760 Дата: 3-05-2016, 06:04 Андижон машинасозлик институти талабалари «Қалдирғоч» деб номланган электромобил тайёрлади. Электр қувватида ҳаракатланувчи уловнинг сурати Facebook’даги «Водители Ташкента» гуруҳида эълон қилинган, деб ёзмоқда Daryo.uz. Фойдаланувчилар мазкур электромобилга турлича муносабат билдирган. Баъзилар: «Бизникилар велосипедни қайтадан ихтиро қилишни яхши кўради», — деса, бошқалар, танқидий фикрларга жавобан: «Бизникилар фақат танқид қилишни ёқтиради», — қабилида фикрлар билдирган. Аксарият фойдаланувчилар талабаларнинг мазкур ишланмасини олқишлаган, бу йўналишдаги ишларни давом эттириш, илғор ва ташаббускор талабаларни эса рағбатлантириш зарурлиги ҳақида фикрлар билдирилган. - деб хабар бермоқда Carzone.uz нашри.


Қашқадарё вилоят Косон туманидаги умумтаълим ўрта мактабларидан бирининг 9- синфида ўқийдиган 15 яшар қиз 9 январга ўтар кечаси яшириб юрган олти ойлик ҳомиласидан ажради.\nОзодлик мухбирининг бу ҳодиса юзасидан саволларига жавоб берган Косон туман расмийларига кўра, 8 январь куни кечқурун қизни тўлғоқ тутиб, қон кета бошлаган. Косон туман туғруқхонасига зудликда олиб келинган қизнинг ҳомиласи жарроҳлик йўли билан олиб ташланган.\nКосон туман Ички ишлар бўлими мазкур воқеа юзасидан терговгача текширув ишларини олиб бормоқда.\nҚайси мактабда ўқиши ва исм-фамилияси Озодликка маълум қиз яшайдиган маҳалла участка нозири Ў. Ж. тергов манфаатлари доирасида воқеанинг бошқа тафсилотлари ошкор этилмаслигини айтди.\nУнга кўра, қизнинг ўзи уни жинсий алоқага мажбурлаган одамлар кимлигини билмайди. Лекин камида уч-тўрт одам у билан жинсий алоқада бўлганини айтмоқда. Ҳозирча бу иш юзасидан ҳеч ким қўлга олинмаган.\nҚиз яшайдиган маҳалла аҳолиси вакилларидан бирининг Озодликка айтишича, қизнинг қўшнилари уни отаси зўрлаб келган, деган гумонда эканликларини айтмоқдалар.\n“Чунки қизнинг отаси ароққа жуда берилиб кетган. Онаси ҳам ишсиз, ҳароб бир аҳволда. Оилавий шароитлари жуда ёмон. Маҳалланинг моддий кўмаги ва мурувватли одамларнинг эҳсони билан кун кўрадилар”, деди қизнинг қўшниларидан бири.\nАммо участка нозири Ў. Ж. ва маҳалла раиси Ш. Х. “қизни отаси зўрлаган” деган гап-сўзлар ҳозирча ўз тасдиғини топмаганини билдирдилар.\n“Қизнинг отаси ҳақиқатан ҳам ароққа берилган. Оиласини ўз ҳолига ташлаб қўйган. Онаси ҳам ишсиз. Маҳалла қўмитаси моддий кўмак бериб туради, шу билан тирикчилик қилишади. Лекин қизнинг отаси бу ишни қилганига ишонмайман. У одамни билганлар ҳам бу гапга ишонишлари қийин. Қизнинг ўзи терговчиларга: “Мени оқ “Нексия” машинасига катта ёшдаги бир киши алдаб миндириб, овлоқ жойга олиб бориб алоқа қилган”, деяпти. Яна уч-тўрт одам ҳам бўлган, деб айтаяпти”, деди Ш. Х.\nБу воқеани жойида мустақил ўрганган Косондаги Озодлик манбасининг айтишича: “Маҳалла ҳам, мактаб ўқитувчилари ҳам қизнинг ҳомиладорлигини олти ойгача сезишмаган. Кейин қизнинг ҳомиладорлиги ошкор бўлгач, мактаб раҳбарияти бу воқеани жамоатчиликдан яширмоқчи бўлган ва яширин равишда қизнинг ҳомиласини олдириб ташламоқчи бўлган. Қизнинг уйига яширинча равишда гинеколог врачларни ҳам олиб келишган”.\nКосон туман халқ таълими бўлими мудири Сойиб Довудов мустақил манбанинг бу иддаоларини рад этди.\n“Қизнинг ҳомиладор эканини туғруқхонага олиб келинганида билдик. Мен у қизни бориб кўрдим. Басавлат қиз экан, шунинг учун ҳомиласи билинмаганига ажабланмаса ҳам бўлади. Туманимиздаги мактабларда тиббий кўрик ҳар йили апрель ойида ўтказилади. Қиз эса август-сентябрь ойларида ҳомиладор бўлиб қолган. Шунинг учун тиббиёт ходимлари ҳам билмаганлар ҳомиладорликни. Қизнинг ўзи мактабда аъло баҳоларга ўқиган, оиласидаги қийинчиликларга қарамай, мактабни қолдирган эмас. Айни пайтда бу воқеадан тегишли хулосаларни чиқараяпмиз. Соғлиқни сақлаш бошқармасига мактаблардаги тиббий кўрикни йилда бир марта эмас, ҳеч бўлмаганда икки марта ўтказиш таклифи билан муролжаат қилмоқчимиз”, - деди халқ таълими бошқармаси мудири Сойиб Довудов.\nСўнгги пайтларда Ўзбекистонда балоғатга етмаган қизларни зўрлаш билан боғлиқ ҳолатлар тўғрисидаги хабарлар бот-бот пайдо бўлмоқда.\nМасалан, 2019 йилнинг сентябрида Сурхондарё вилояти Олтинсой тумани ҳуқуқ тартибот органлари 62 яшар химия ўқитувчисининг ўқувчи қизни бир ярим йил давомида мактаб ҳудудида мунтазам жинсий зўрлаб келгани юзасидан тергов олиб бораётгани хабар қилинган.\n2019 йилнинг августида Қўшработда 82 яшар қария 9 яшар қизни зўрлаганликда гумон қилиниб, жиноят иши очилгани ҳақида маълум қилинганди.\n2018 йилнинг ноябрида Жиззах вилоят, Фориш туманидаги мактаблардан бирининг 7-синф ўқувчиси ғайритабиий тарзда ҳомиладор бўлиб қолган ва вояга етмаган қизни ҳомиладор қилиб қўйишда унинг 24 яшар қўшниси гумонлангани тўғрисида хабар берилган..\n2018 йилнинг сентябрида Хоразмда вояга етмаган қиз билан жинсий алоқа қилганликда гумонланаётган 43 ёшли эркакка қўлга олинганди.


Канада ТИВ: Транстинчокеани ҳамкорлиги АҚШ иштирокисиз давом этмайди\n10:46 / 25.01.2017\nТранстинчокеани ҳамкорлиги (ТТҲ) келишуви АҚШ иштирокисиз давом эта олмайди, деб хабар қилмоқда Рейтер агентлиги. Канада ташқи ишлар вазири Христю Фрилэнд шундай фикрни билдирган.\n23 январь куни Дональд Трамп АҚШнинг ТТҲдан чиқишига доир фармонни имзолаган эди. Ушбу келишув доирасида Осиё-Тинч океани минтақасида эркин савдо ҳудудини ташкил этиш режалаштирилган эди. Минтақа мамлакатлари ҳиссасига жаҳон иқтисодиётининг 40 фоизи ва жаҳон савдосининг учдан бири тўғри келар эди.\n"Бу келишув шундай барпо қилинганки, у фақат АҚШ иштирокида кучга кириши мумкин эди. Шундай қилиб, ТТҲ, АҚШнинг иштирокисиз, ҳаётга татбиқ этила олмайди", — деган Фрилэнд.\nАҚШ раҳбарлигида тайёрланган Транстинчокеани ҳамкорлиги келишуви 7 йил мобайнида 12 мамлакат вакиллари билан олиб борилган музокаралар натижасида 2016 йил февралида имзоланган эди. АҚШ президенти Барак Обама маъмурияти ушбу битимни Хитойга иқтисодий жиҳатдан қарши туришда асосий чоралардан бири деб баҳолар эди. Бироқ, АҚШ конгресси ҳужжатни ратификация қилмагани сабабли у кучга кирмади. Трамп эса, лавозимига киришиши билан мамлакатининг ушбу келишувидан чиқишини бошлашга фармон беришини таъкидлаб келган эди.\nТТҲ Канада Транстинчокеани


Жума, 03 Июль\nUFC бўйича енгил вазн тоифасидаги амалдаги жаҳон чемпиони Ҳабиб Нурмагомедовнинг отаси ва мураббийи Абдулманноп Нурмагомедов коронавирусдан вафот этди. Бу ҳақда Чеченистон Республикаси раҳбари Рамзан Қодиров телеграмдаги саҳифасида маълум қилди.\n«Абдулманноп Нурмагомедовнинг вафот этганлиги ҳақидаги нохуш хабар етиб келди. Чечен халқи номидан Абдулманноп Нурмагомедовнинг оиласига чуқур ҳамдардлигимни билдираман. У ўзидан яхши ном ва муносиб авлод қолдириб, бизни тарк этди. Яратгандан бандасининг гуноҳларини кечиришини ва унинг жойини жаннат боғларидан қилишини дуо қилиб сўраймиз», - дея ёзади Рамзан Қодиров.\nДоғистонлик Абдулманноп Нурмагомедов 57 ёшида вафот этди. Таниқли спортчининг отаси Доғистонда коронавирусга чалингач, узоқ вақт давомида Москвада кома ҳолатида даволанаётган эди. Абдулманноп инсультни бошдан кечириб, юрагидан ҳам жарроҳлик амалиётини ўтказган эди.\nҲабиб Нурмагомедов коронавирус Абдулманноп Нурмагомедов